open-index/open-wikipedia-markdown huggingface dataset:
পাপ আৰু প্ৰায়শ্চিত্ত (চলচ্চিত্ৰ)

**পাপ আৰু প্ৰায়শ্চিত্ত** () ১৯৭৭ চনত মুক্তি পোৱা এখন ক’লা-বগা অসমীয়া চলচ্চিত্ৰ। ছবিৰ পৰিচালক আছিল আনোৱাৰ হুছেইন। সংগীত জীতেন বৰুৱাৰ। ১৯৭০ চনত ধুবুৰীত সংঘটিত এক লোমহৰ্ষক হত্যাকাণ্ডৰ আধাৰত ছবিখন নিৰ্মাণ কৰা হৈছিল। অবিভক্ত গোৱালপাৰা জিলাৰ সদ্য অৱসৰপ্ৰাপ্ত জিলা আৰু সত্ৰ ন্যায়াধীশ উপেন্দ্ৰনাথ ৰাজখোৱাই শীতল মস্তিষ্কৰে তেওঁৰ পত্নী আৰু তিনিজনী গাভৰু জীয়েকক হত্যা কৰি গাঁত খান্দি পুতি থৈছিল। পিছত তেওঁ আৰক্ষীৰ হাতত ধৰা পৰে আৰু আদালতত বিচাৰ চলে। বিচাৰত তেওঁৰ ফাঁচীৰ হুকুম হয়। 

ছবিখনত অভিনয় কৰিছিল পবিত্ৰ বৰকটকী, তচদ্দুক ইউছুফ, নিবেদিতা শৰ্মা আদিয়ে।

## কাহিনীৰ সাৰাংশ
এজন বিচাৰক; যিয়ে জীৱনত কোনোদিনে কাকো ফাঁচী নালাগে, কঠোৰ শাস্তিয়ে আদেশ দি নাপালে। অথচ নিয়তিৰ পাকচক্ৰত নিজে ফাঁচী কাঠত ওলমিব লগা হ’ল। পত্নী আৰু তিনিজনী জীয়ৰীৰ সৈতে বিচাৰকজনৰ এখন সুখৰ সংসাৰ। নিয়তিৰ দৈৱ-দূৰ্বিপাকত এদিন তেওঁ গম পালে যে তেওঁৰ সন্তান জন্ম দিব পৰা ক্ষমতাই নাই। তেন্তে তিনিজনীকৈ জীয়ৰীৰ জন্ম হ’ল কেনেকৈ? পত্নীৰ দুশ্চৰিত্ৰৰ কথা তেওঁৰ চকুত এটা এটাকৈ উন্মোচিত হৈ পৰিল। সহজ-সৰল মানুহজন জীঘাংসু হৈ পৰিল। তেওঁ এক কঠোৰ সিদ্ধান্ত লৈ পেলালে। তেওঁ সংগোপনে হত্যা কৰিলে পত্নী আৰু আটাইকেইজনী জীয়েকক। কিন্তু পাপ লুকাই নাথাকে। তেওঁ ধৰা পৰিল আৰক্ষীৰ হাতত। বিচাৰ চলিল আৰু অৱশেষত শুনোৱা হ’ল ফাঁচীৰ হুকুম।

## গীত
সংগীত পৰিচালনা জীতেন বৰুৱাৰ। কণ্ঠদান কৰিছে- ভাস্কৰ দাস, কুল বৰুৱা আৰু মৃদুলা দেৱান দাসে।

## তথ্য উৎস

## লগতে চাওক
* ৰাজখোৱা হত্যাকাণ্ড
## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৭ বৰ্ষৰ চলচ্চিত্ৰ
জিএছপি

জিএছপিএছপি অৰ্থাৎ গণ সুৰক্ষা পাৰ্টি । কোকৰাঝাৰ লোকসভা সমষ্টিৰ পৰা দুবাৰকৈ নিৰ্বাচিত হোৱা নৱকুমাৰ শৰণীয়াই২০১৯ চনত দলটো গঠন কৰিছিল । তেওঁৰ প্ৰধান বিষয়বস্তু আছিল বিটিচিত অবড়োৰ ওপৰত হোৱা অন্যায় বন্ধ কৰি তেওঁলোকক সুৰক্ষা প্ৰদান কৰা । কিন্তু বিটিচি বিটিআৰলৈ ৰূপান্তৰ হোৱাত জিএছপিৰ গুৰুত্ব কমি আহে । বিজেপিৰ প্ৰবল উপস্থিতিয়েও দলটোক দুৰ্বল  কৰে । ২০২০চনৰ  বড়োলেণ্ড পৰিষদৰ নিৰ্বাচনত ৩০ খনতকৈয়ো অধিক আসনত প্ৰতিদন্দ্বিতা কৰি কোনোমতেহে এখন আসন লাভ কৰে । অৱশ্য এজন সদস্যৰেই জিএছপিয়ে ইউপিপিএল চৰকাৰত যোগ দিছিল । তেওঁলোকে জয়ী হোৱা দিহিৰা সমষ্টিটোত বিজেপি , ইউ পি পি এল, বিপিএফ আৰু বিপিএফৰ পূৰ্বৰ কাৰ্য্যবাহী সদস্যজনে নিৰ্দলীয়া হিচাপে অৱতীৰ্ণ হোৱাতেই জিএছপি প্ৰাৰ্থীজন জয়ী হয় । আনহাতে ২০২১ চনৰ অসম বিধানসভা নিৰ্বাচনত দলটোৱে নিৰাপদ দূৰত অৱস্থান কৰে ।জিএছপি অৰ্থাৎ গণ সুৰক্ষা পাৰ্টি । কোকৰাঝাৰ লোকসভা সমষ্টিৰ পৰা দুবাৰকৈ নিৰ্বাচিত হোৱা নৱকুমাৰ শৰণীয়াই২০১৯ চনত দলটো গঠন কৰিছিল । তেওঁৰ প্ৰধান বিষয়বস্তু আছিল বিটিচিত অবড়োৰ ওপৰত হোৱা অন্যায় বন্ধ কৰি তেওঁলোকক সুৰক্ষা প্ৰদান কৰা । কিন্তু বিটিচি বিটিআৰলৈ ৰূপান্তৰ হোৱাত জিএছপিৰ গুৰুত্ব কমি আহে । বিজেপিৰ প্ৰবল উপস্থিতিয়েও দলটোক দুৰ্বল  কৰে । ২০২০চনৰ  বড়োলেণ্ড পৰিষদৰ নিৰ্বাচনত ৩০ খনতকৈয়ো অধিক আসনত প্ৰতিদন্দ্বিতা কৰি কোনোমতেহে এখন আসন লাভ কৰে । অৱশ্য এজন সদস্যৰেই জিএছপিয়ে ইউপিপিএল চৰকাৰত যোগ দিছিল । তেওঁলোকে জয়ী হোৱা দিহিৰা সমষ্টিটোত বিজেপি , ইউ পি পি এল, বিপিএফ আৰু বিপিএফৰ পূৰ্বৰ কাৰ্য্যবাহী সদস্যজনে নিৰ্দলীয়া হিচাপে অৱতীৰ্ণ হোৱাতেই জিএছপি প্ৰাৰ্থীজন জয়ী হয় । আনহাতে ২০২১ চনৰ অসম বিধানসভা নিৰ্বাচনত দলটোৱে নিৰাপদ দূৰত অৱস্থান কৰে ।
ইউ এছ অ'পেন

**ইউ এছ অ'পেন** বা ইউএছ অ'পেন হৈছে কোনো এক নিৰ্দিষ্ট ক্ৰীড়াৰ (বা অ-ক্ৰীড়া সংগঠিত প্ৰতিযোগিতামূলক কাৰ্যকলাপ) বাবে আমেৰিকা যুক্তৰাষ্ট্ৰই আয়োজন কৰা "মুকলি" প্ৰতিযোগিতা, য'ত যিকোনো ব্যক্তি, অপেছাদাৰী বা পেছাদাৰী, আমেৰিকা বা আমেৰিকাৰ বাহিৰৰ, পুৰুষ বা মহিলাই যোগ দিব পাৰে। 

সচৰাচৰ বুজায়:
* ইউ এছ অ'পেন  (গল্ফ)
* ইউ এছ অ'পেন (টেনিছ)

অন্যান্য ক্ৰীড়াৰ মাজত আছে (বৰ্ণানুক্ৰমিক ক্ৰমত):
* ইউ.এছ. অ'পেন বেডমিণ্টন চেম্পিয়নশ্বিপ
* ইউ.এছ. অ'পেন বিয়েৰ চেম্পিয়নশ্বিপ
* ইউ.এছ. অ'পেন (বলিং)
* ইউ.এছ. অ'পেন দবা চেম্পিয়নশ্বিপ
* ইউ.এছ. অ'পেন (ক্ৰছৱৰ্ড)
* ইউ.এছ. অ'পেন অফ কাৰ্লিং
* ইউ.এছ. অ'পেন (চাইকেল চলোৱা)
* ইউ.এছ. অ'পেন (ডাৰ্ট)
* ইউ.এছ.অ'পেন (যাওক), ব’ৰ্ডগেম প্ৰতিযোগিতা
* ইউ.এছ.অ'পেন মহিলা গলফ প্ৰতিযোগিতা
* ইউ এছ অ’পেন প’ল’ চেম্পিয়নশ্বিপ
* ইউ এছ অ’পেন পূল চেম্পিয়নশ্বিপসমূহৰ ভিতৰত আছে:
 * ইউ.এছ.অ’পেন ষ্ট্ৰেইট পুল চেম্পিয়নশ্বিপ
 * ইউ.এছ.অ’পেন বেংক পুল চেম্পিয়নশ্বিপ
 * ইউ.এছ অ’পেন আঠ বলৰ চেম্পিয়নশ্বিপ
 * ইউ.এছ.অ’পেন নাইন-বল চেম্পিয়নশ্বিপ
 * ইউ.এছ অ’পেন টেন-বল চেম্পিয়নশ্বিপ
* ইউ এছ অ’পেন ৰেকেটবল চেম্পিয়নশ্বিপ
* ইউ.এছ.অ’পেন ৰুবিকছ কিউব চেম্পিয়নশ্বিপ
* ইউ.এছ.অ’পেন কাপ, মেজৰ লীগ ছকাৰ, মাইনাৰ্ছ লীগ আৰু অপেশাদাৰী সংস্থাৰ আমেৰিকান ছকাৰ ক্লাবৰ মাজত অনুষ্ঠিত হোৱা ফুটবল প্ৰতিযোগিতা
* ইউ.এছ.অ’পেন স্নোবৰ্ডিং
* ইউ.এছ.অ’পেন (স্কোয়াচ)
* ইউ.এছ.অ’পেন (সাঁতোৰ)
* ইউ.এছ অ’পেন চাৰ্ফিঙৰ 
* ইউ.এছ.অপেন (টেবুল টেনিছ)
* ইউ এছ অ’পেন ট্ৰেক এণ্ড ফিল্ড
* ইউ এছ অ’পেন(USACO), ইউনাইটেড ষ্টেটছ অৱ আমেৰিকা কম্পিউটিং অলিম্পিয়াড-প্ৰক্টৰড প্ৰগ্ৰেমিং প্ৰতিযোগিতা
* ইউ.এছ.অ’পেন (মল্লযুঁজ)
কিৰণময়ী তামূলী

**ডা° কিৰণময়ী তামূলী** (; ১৯৫২-২০২১) এগৰাকী চিকিৎসক আৰু শিশু সাহিত্যিক আছিল। শিশু আলোচনী মৌচাক আৰু নতুন আৱিষ্কাৰৰ লগত বিশেষভাৱে জড়িত।

## সংক্ষিপ্ত জীৱনী
ডা° কিৰণময়ী তামূলীৰ ১৯৫২ চনৰ ২৯ নৱেম্বৰত জন্ম হৈছিল। পিতৃৰ নাম গোলোকচন্দ্ৰ দাস আৰু মাতৃৰ নাম ফুলেশ্বৰী দাস। ১৯৭৭ চনত তেওঁ অসম চিকিৎসা মহাবিদ্যালয়ৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰি যোৰহাটৰ মিছন হস্পিতেলত যোগদান কৰে। ১৯৮০ চনত আঞ্চলিক গৱেষণাগাৰত (বৰ্তমান উত্তৰ-পূব বিজ্ঞান আৰু প্ৰযুক্তি প্ৰতিষ্ঠান) চিকিৎসকৰূপে যোগদান কৰি চিকিৎসা সেৱাত ব্ৰতী হৈ ২০১২ চনত বিভাগীয় মুৰব্বী ৰূপে অৱসৰ গ্ৰহণ কৰে। ২০২১ চনৰ ৯ অক্টোবৰত তেওঁৰ
বিয়োগ ঘটে।

## সাহিত্যকৃতি
কিৰণ তামূলী নামেৰে তেওঁ বিশেষকৈ শিশুসকলৰ মাজত জনপ্ৰিয় আছিল। শিশু আলোচনী মৌচাক আৰু নতুন আৱিষ্কাৰত *ডাক্তৰ পেহী* নামেৰে অতি সৰল ভাষাত বিভিন্ন ৰোগ সম্পৰ্কে শিশুৰ বাবে লিখিছিল। তেওঁৰ লেখাসমূহ *জনা-নজনা ৰোগৰ কথা* নামেৰে ২০০২ চনত প্ৰকাশ পায়। তেওঁৰ শিশু উপন্যাস *অপৰাজেয়* (২০০৪) আৰু *শহা আৰু কাছৰ দৌৰ* (২০১০) নামৰ কিতাপ দুখন নেশ্যনেল বুক ট্ৰাষ্ট, ইণ্ডিয়া ই প্ৰকাশ কৰিছিল। *অপৰাজেয়* উপন্যাসখন হিন্দীলৈ আৰু *শহা আৰু কাছৰ দৌৰ* (২০১০) কিতাপখনৰ হিন্দী আৰু ইংৰাজী অনুবাদ নেশ্যনেল বুকট্ৰাষ্টে প্ৰকাশ কৰিছে আৰু দুয়োখন শিশু-সাহিত্যৰ একাধিক সংস্কৰণেৰে দেশজুৰি জনপ্ৰিয়তা অৰ্জন কৰিছে। তেওঁ লণ্ডন, আমেৰিকা আৰু মালয়েছিয়াত অনুষ্ঠিত আন্তৰ্জাতিক সন্মিলনত অংশগ্ৰহণ আৰু বক্তৃতা প্ৰদান কৰিবলৈ আমন্ত্ৰিত হৈছিল। ১৯৯৯ চনৰ এপ্ৰিল মাহত লণ্ডন আৰু স্কটলেণ্ড ভ্ৰমণৰ অভিজ্ঞতাৰে লিখা *টেমছৰ দুয়োপাৰ* (২০০২) আৰু ২০০৩ চনত আমেৰিকা ভ্ৰমণত লাভ কৰা অভিজ্ঞতাৰে লিখা *আমেৰিকা আমেৰিকা* (২০০৬) প্ৰকাশ হয়।
## কিৰণ তামূলী শিশু সাহিত্য ন্যাস
অসমীয়া শিশু-সাহিত্যৰ সৃষ্টি, চৰ্চা আৰু উত্তৰণৰ উদ্দেশ্যে তেওঁৰ সোঁৱৰণত *কিৰণ তামোলী শিশু-সাহিত্য ন্যাস*ৰ জন্ম হয়। ন্যাসে ২০২১ চনৰ ২৪-২৬ ডিচেম্বৰত যোৰহাটত শিশু-সাহিত্যৰ এখন কৰ্মশালা অনুষ্ঠিত কৰিছিল। ন্যাসে শিশু সাহিত্যৰ ক্ষেত্ৰখনৰ উৎকৰ্ষৰ বাবে প্ৰতিবছৰে  *কিৰণ তামূলী শিশু-সাহিত্য বঁটা* প্ৰদান কৰিছে। ২০২২ বৰ্ষৰ বঁটাপ্ৰাপক সকল হ’ল-

*শিশু সাহিত্য বঁটা- জোনমণি দাস; 
*শিশু-সাহিত্য পৰ্য্যালোচনা বঁটা- ড° নয়নমণি বৰুৱা; 
*শিশু-সাহিত্য অলংকৰণ বঁটা- নৱ প্ৰতিম দাস; 
*শিশু-সাহিত্য প্ৰকাশন বঁটা- পুথিতীৰ্থ প্ৰকাশন

২০২৩ বৰ্ষৰ বঁটাপ্ৰাপক সকল হ’ল-
* শিশু সাহিত্য বঁটা- আকাশদীপ্ত ঠাকুৰ 
* শিশু সাহিত্য পৰ্যালোচনা বঁটা- ড৹ বৰ্ণালী বড়া

২০২৪ বৰ্ষৰ বঁটাপ্ৰাপক
* শিশু সাহিত্য পৰ্যালোচনা বঁটা- ববিতা শৰ্মা
* সৃষ্টিমূলক মৌলিক শিশু গ্ৰন্থ, অলংকৰণ আৰু প্ৰকাশন বঁটাৰ বাবে মানবিশিষ্ট গ্ৰন্থৰ প্ৰবিষ্টি নোপোৱাৰ বাবে এই তিনিটা শিতানত বঁটা ঘোষণা কৰিব পৰা নগ'ল।

২০২৫ বৰ্ষৰ বঁটা প্ৰাপ্তসকল হ’ল-
* শিশু-সাহিত্য বঁটা- শ্রীসুব্রত কুমাৰ দত্ত
* শিশু-সাহিত্য পর্যালোচনা বঁটা-ড° ডালিমা কাকতি
* শিশু-সাহিত্য অলংকৰণ বঁটা-ড° সঞ্জীৱ বৰা
* শিশু-সাহিত্য প্রকাশন বঁটা-বনলতা,গুৱাহাটী

২০২২ চনৰ ৪ ডিচেম্বৰত অসম প্ৰকাশন পৰিষদৰ যোৰহাট গ্ৰন্থমেলাত প্ৰদান কৰা এই বঁটাত আছে প্ৰতিগৰাকীলৈ পঁচিশ হাজাৰ টকা, স্মাৰক আৰু প্ৰশস্তি পত্ৰ।

## তথ্য সংগ্ৰহ

শ্ৰেণী:অসমীয়া শিশু সাহিত্যিক
পিতা-পুত্ৰ (চলচ্চিত্ৰ)

**পিতা-পুত্ৰ** () ১৯৮৮ চনত মুক্তি পোৱা এখন অসমীয়া চলচ্চিত্ৰ৷ এইখন মুনীন বৰুৱাই এককভাবে পৰিচালনা কৰা প্ৰথম ছবি৷ সংগীত ভূপেন উজীৰৰ৷ মূল ভূমিকাত আছে বিজু ফুকন আৰু প্ৰাঞ্জল শইকীয়া৷ পিতা-পুত্ৰৰ আদৰ্শগত সংঘাটক কেন্দ্ৰ কৰি অমূল্য কাকতিয়ে ৰচনা কৰা *অংকুৰ* নামৰ গল্প এটাৰ আধাৰত ছবিখনৰ কাহিনী নিৰ্মাণ কৰা হৈছে৷ এইখন এখন সংলাপপ্ৰধান চলচ্চিত্ৰ। 
## কাহিনীৰ সাৰাংশ
এজন আদৰ্শবান ব্যক্তি আছিল অভিনন্দন চলিহা। কিন্তু টকাৰ অভাৱত কিশোৰ পুত্ৰৰ মৃত্যু হোৱাৰ পিছত তেওঁ দূৰ্নীতিৰ পংকত নিমজ্জিত হৈ পৰিল। কম সময়ৰ ভিতৰতে তেওঁ এজন ধনী-মানী আৰু প্ৰভাৱশালী ব্যক্তিলৈ পৰিবৰ্তিত হৈ গ'ল। কিন্তু তেওঁৰ জীয়াই থকা আনজন পুত্ৰ মানৱক দেখা গ'ল আদৰ্শৱান অভিনন্দন চলিহাৰ প্ৰতিৰূপ হিচাপে। দূৰ্নীতিৰ বিৰুদ্ধে সংগ্ৰামত জপিয়াই পৰিল মানৱ। এখন নিকা সমাজ গঢ়াৰ স্বাৰ্থত মানৱ আৰু তেওঁৰ বন্ধুহঁতে 'অংকুৰ' নামৰ বাতৰি কাকত প্ৰকাশ কৰি উলিয়ায়। তাতেই আৰম্ভ হ'ল পিতা-পুত্ৰৰ সংঘাট। এই সংঘাটেই চলচ্চিত্ৰখনৰ চালিকা শক্তি।

## অভিনয় শিল্পী

* বিজু ফুকন (অভিনন্দন চলিহা)
* প্ৰাঞ্জল শইকীয়া (মানৱ)
* তপন দাস 
* ৰাজীৱ গোস্বামী
*মিৰেল কুদ্দুছ
* আদিল হুছেইন
* মৃদুলা বৰুৱা
* বাহাৰুল ইছলাম
* আব্দুল মজিদ
* জয়ন্ত দাস
* সঞ্জীৱ হাজৰিকা
* বিজয় শংকৰ
* পূৰবী শৰ্মা (চলিহাৰ জীয়ৰী)
* মঞ্জুলা বৰুৱা (চলিহাৰ পত্নী)।

## গীত
'পিতা-পুত্ৰ'ৰ সংগীত পৰিচালনা কৰিছিল ভূপেন উজীৰে। গীতিকাৰ আছিল হেমন্ত দত্ত৷ ছবিখনত মুঠ ছটা গীত আছে ৷

## তথ্য উৎস

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৮ বৰ্ষৰ চলচ্চিত্ৰ
হিষ্টেৰেকটমী

**হিষ্টেৰেকটমী** হৈছে অস্ত্ৰোপচাৰৰ দ্বাৰা জৰায়ু আঁতৰোৱাৰ পদ্ধতি। এই পদ্ধতিত কেতিয়াবা জৰায়ুৰ জৰায়ুৰ মুখ, ডিম্বাশয় (ওফ’ৰেক্টমী), ফেল’পিয়ান টিউব (ছালপিঞ্জেকটমী), আৰু চাৰিওফালৰ অন্যান্য গঠন আঁতৰোৱা আদিও হিষ্টেৰেকটমীৰ লগত জড়িত হ’ব পাৰে। স্ত্ৰীৰোগ বিশেষজ্ঞৰ দ্বাৰা কৰা হিষ্টেৰেকটমী সম্পূৰ্ণ (জৰায়ুৰ শৰীৰ, ফাণ্ডাছ আৰু জৰায়ুৰ মুখ আঁতৰোৱা; প্ৰায়ে "সম্পূৰ্ণ" বুলি কোৱা হয়) বা আংশিক (জৰায়ুৰ দেহটো অক্ষত অৱস্থাত ৰাখি জৰায়ুৰ শৰীৰ আঁতৰোৱা; ইয়াক "ছুপ্ৰাচাৰ্ভাইকেল" বুলিও কোৱা হয়) হ'ব পাৰে। 
জৰায়ু আঁতৰাই পেলালে ৰোগীয়ে সন্তান জন্ম দিব নোৱাৰে (ডিম্বাশয় আৰু ফেল’পিয়ান টিউব আঁতৰাই পেলোৱা হয় বাবে) আৰু অস্ত্ৰোপচাৰৰ বিপদৰ লগতে দীৰ্ঘম্যাদী প্ৰভাৱো থাকে, গতিকে সাধাৰণতে আন চিকিৎসাৰ বিকল্প উপলব্ধ নহ’লে বা বিফল হ’লেহে অস্ত্ৰোপচাৰ কৰাটো চিন্তা কৰা হয়। আমেৰিকাত চিজাৰিয়ান অস্ত্ৰোপচাৰৰ পিছত ই দ্বিতীয় সৰ্বাধিক স্ত্ৰীৰোগ বিশেষজ্ঞৰ অস্ত্ৰোপচাৰ। প্ৰায় ৬৮ শতাংশ এণ্ডোমেট্ৰিয়াছিছ, অনিয়মিত ৰক্তক্ষৰণ আৰু জৰায়ুৰ ফাইব্ৰইড আদি অৱস্থাৰ বাবে কৰা হয়। বিকল্প চিকিৎসাৰ বিকাশৰ বাবে হিষ্টেৰেকটমীৰ কম্পনাংক সময়ত হ্ৰাস পাব বুলি আশা কৰা হৈছে।

## চিকিৎসা

হিষ্টেৰেকটমী হৈছে এক প্ৰধান অস্ত্ৰোপচাৰ পদ্ধতি যাৰ বিপদাশংকা আৰু লাভালাভ দুয়োটাই আছে। ই ৰোগীৰ হৰম’নৰ ভাৰসাম্য আৰু সামগ্ৰিক স্বাস্থ্যত প্ৰভাৱ পেলায়। সাধাৰণতে জৰায়ু/প্ৰজনন তন্ত্ৰৰ কিছুমান দুৰ্গম আৰু গুৰুতৰ অৱস্থাৰ প্ৰতিকাৰৰ বাবে ঔষধ বা অন্যান্য অস্ত্ৰোপচাৰৰ বিকল্প শেষ হোৱাৰ পিছত শেষ উপায় হিচাপে হিষ্টেৰেকটমীৰ পৰামৰ্শ দিয়া হয়। হিষ্টেৰেকটমী কৰাৰ আন কাৰণো থাকিব পাৰে। কাৰণসমূহ তলত দিয়া হʼল:
* এণ্ডোমেট্ৰিয়াছিছ: জৰায়ুৰ গহ্বৰৰ বাহিৰত জৰায়ুৰ আৱৰণৰ বৃদ্ধি। এই অনুপযুক্ত কলাৰ বৃদ্ধিৰ ফলত বিষ আৰু ৰক্তক্ষৰণ হ'ব পাৰে।
* এডিন’মাইঅ’ছিছ: এণ্ডোমেট্ৰিয়াছিছৰ এটা প্ৰকাৰ, য’ত জৰায়ুৰ আৱৰণ জৰায়ুৰ বেৰৰ পেশীৰ ভিতৰলৈ আৰু কেতিয়াবা ইয়াৰ মাজেৰেও বৃদ্ধি পায়। ইয়াৰ ফলত জৰায়ুৰ বেৰ ডাঠ হ'ব পাৰে আৰু বিষ আৰু ৰক্তক্ষৰণো হʼব পাৰে।
* ঋতুস্ৰাৱৰ সময়ত গধুৰ ৰক্তক্ষৰণ: এসপ্তাহতকৈ অধিক সময় ঋতুস্ৰাৱৰ সময়ত অনিয়মিত বা অত্যধিক ৰক্তক্ষৰণ। ই দৈনন্দিন জীৱনৰ মানদণ্ডত ব্যাঘাত জন্মাব পাৰে আৰু লগতে অধিক গুৰুতৰ অৱস্থাৰ ইংগিতো দিব পাৰে।
* জৰায়ুৰ ফাইব্ৰইড: জৰায়ুৰ বেৰত সৌম্য বৃদ্ধি। এই পেশীবহুল অকৰ্কট ৰোগৰ টিউমাৰবোৰ একক ৰূপত বা গোটত বিকশিত হ'ব পাৰে আৰু ইয়াৰ ফলত অত্যধিক বিষ আৰু ৰক্তক্ষৰণ হ'ব পাৰে।
* জৰায়ুৰ প্ৰলেপচ: যেতিয়া পেলভিক ফ্ল’ৰৰ পেশী দুৰ্বল বা টানি যোৱাৰ বাবে জৰায়ু তললৈ নামি যায় যাৰ ফলত অধিক গুৰুতৰ ক্ষেত্ৰত জৰায়ু যোনিৰ পৰা ওলাই যোৱাৰ সম্ভাৱনা থাকে।
* প্ৰজনন প্ৰণালীৰ কৰ্কট ৰোগ প্ৰতিৰোধ: বিশেষকৈ যদি প্ৰজনন প্ৰণালীৰ কৰ্কট ৰোগৰ এক শক্তিশালী পাৰিবাৰিক ইতিহাস থাকে (বিশেষকৈ বি আৰ চি এ1 বা বি আৰ চি এ2 পৰিৱৰ্তনৰ সৈতে স্তন কৰ্কট, বা এনে কৰ্কট ৰোগৰ পৰা আৰোগ্য হোৱাৰ অংশ হিচাপে হিষ্টেৰেকটমী কৰা হয়।
* স্ত্ৰীৰোগ সম্পৰ্কীয় কৰ্কট ৰোগ: হিষ্টেৰেকটমীৰ প্ৰকাৰৰ ওপৰত নিৰ্ভৰ কৰি, কৰ্কট ৰোগ বা এণ্ডোমেট্ৰিয়াম, গ্ৰীৱা বা জৰায়ুৰ প্ৰাক-কৰ্কট ৰোগৰ চিকিৎসাত হিষ্টেৰেকটমীয়ে সহায় কৰিব পাৰে। ডিম্বাশয়ৰ কৰ্কট ৰোগৰ পৰা সুৰক্ষা বা চিকিৎসা কৰাৰ বাবে ওফ'ৰেকটমীৰ প্ৰয়োজন হ'ব পাৰে।
*  হিজড়া (ট্ৰেন্স)ৰ লিংগ পৰিৱৰ্তন: লিংগ ডিছফ'ৰিয়া, ভৱিষ্যতৰ স্ত্ৰীৰোগ সমস্যা প্ৰতিৰোধ, আৰু লিংগ পৰিৱৰ্তনত সহায় কৰে 
## বিপদ আৰু বিৰূপ প্ৰভাৱ

## তথ্য সংগ্ৰহ

শ্ৰেণী:চিকিৎসা পদ্ধতি
ছিৰাজ (১৯৮৮ চলচ্চিত্ৰ)

**ছিৰাজ** () ১৯৮৮ চনত মুক্তি পোৱা এখন অসমীয়া পূৰ্ণদৈৰ্ঘ্য চলচ্চিত্ৰ। এইখন ফণী শৰ্মা আৰু বিষ্ণু প্ৰসাদ ৰাভাই যুটীয়াভাবে পৰিচালনা কৰা ১৯৪৮-ৰ চলচ্চিত্ৰ ছিৰাজৰ পুনঃনিৰ্মিত সংস্কৰণ। ছিৰাজ (১৯৮৮) প্ৰথম অসমীয়া পুনঃনিৰ্মিত (remake) চলচ্চিত্ৰ। ছবিখন পৰিচালনা কৰিছে ভূপেন হাজৰিকাই। আৰ.বি. ফিল্মছৰ বেনাৰত নিৰ্মিত ছিৰাজ প্ৰযোজনা কৰিছে ৰমন ভাই মেহতাই। লক্ষ্মীধৰ শৰ্মাৰ চুটিগল্প ছিৰাজ আৰু ফণীৰ শৰ্মাৰ 'ছিৰাজ'ৰ (১৯৪৮) চিত্ৰনাট্যৰ আধাৰত ছবিখনৰ চিত্ৰনাট্য ৰচনা কৰিছে ভূপেন হাজৰিকাই। 
## অভিনয়

* নিপন গোস্বামী (ছিৰাজ)
* ৰূপক বৰুৱা (কন্দৰ্প)
* মৃদুলা বৰুৱা (ফাটেমা)
* পূৰবী শৰ্মা ভট্টাচাৰ্য (সাবিত্ৰী)
* পৰাগ চলিহা (চাহ খেতিয়ক বৰুৱা)
* সবিতা গোস্বামী
* বিজলী
* ভাইটি কটকী
* টুনিৰাম মিলি
* জিতা বৰুৱা (শিশুশিল্পী)
* জয়দীপ গোল্ডস্মিথ
* জয়শ্ৰী চলিহা
* প্ৰণৱীৰাম বৰুৱা

## গীত

## তথ্য উৎস

## বাহ্যিক সংযোগ
* 

শ্ৰেণী:অসমীয়া চলচ্চিত্ৰ
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮৮ বৰ্ষৰ চলচ্চিত্ৰ
অপৰাধী মনোবিজ্ঞান

**অপৰাধী মনোবিজ্ঞান** (),বা **অপৰাধমূলক মনোবিজ্ঞান** হৈছে অপৰাধী আৰু সন্দেহযুক্ত লোকৰ মতামত, চিন্তা, উদ্দেশ্য, কাৰ্য্য আৰু প্ৰতিক্ৰিয়াৰ অধ্যয়ন। ই অপৰাধ বিজ্ঞান আৰু প্ৰয়োগ মনোবিজ্ঞানৰ এটা উপক্ষেত্ৰ।

আইনী আদালতৰ ভিতৰত অপৰাধমূলক মনোবিজ্ঞানীসকলৰ বহু ভূমিকা আছে, বিশেষজ্ঞ সাক্ষী হিচাপে মাতি অনা আৰু মানসিক মূল্যায়ন কৰাকে ধৰি। কিছুমান প্ৰকাৰৰ মনোৰোগ চিকিৎসাই অপৰাধমূলক আচৰণৰ দিশসমূহৰ সৈতেও মোকাবিলা কৰে। ৰাজহুৱা আইনৰ দ্বাৰা শাস্তিযোগ্য আচৰণ, অনৈতিক বুলি গণ্য কৰা আচৰণ, সামাজিক নীতি বা পৰম্পৰা উলংঘা কৰা আচৰণ বা গুৰুতৰ মানসিক ক্ষতিকাৰক কাৰ্য্য আদি অপৰাধমূলক আচৰণৰ বাবে কেইবাটাও সংজ্ঞা ব্যৱহাৰ কৰা হয়। অপৰাধমূলক আচৰণক প্ৰায়ে অসামাজিক প্ৰকৃতিৰ বুলি গণ্য কৰা হয়।
## ইতিহাস
অপৰাধমূলক মনোবিজ্ঞানৰ আৰম্ভণি হৈছিল ১৮ শতিকাৰ শেষৰ ফালে। অপৰাধমূলক মনোবিজ্ঞানৰ বিকাশৰ চাৰিটা মূল দিশ আছিল: দাৰ্শনিক, চিকিৎসা, আইনী আৰু জৈৱিক। অপৰাধমূলক মনোবিজ্ঞানৰ আগতে চিকিৎসা বিশেষজ্ঞ আৰু আদালতৰ ন্যায়াধীশৰ মাজত গৰিষ্ঠসংখ্যক গোচৰ কেনেকৈ আগবাঢ়িব লাগে সেইটো নিৰ্ধাৰণৰ ক্ষেত্ৰত অপৰাধমূলক আইনত সংঘাত আছিল যাৰ বাবে সন্দেহযুক্ত লোকৰ ব্যক্তিগত তদন্ত আৰু মূল্যায়নৰ বাবে বিশেষ ক্ষেত্ৰৰ বিকাশৰ প্ৰয়োজন হৈছিল। সাধাৰণতে মানি লোৱা হয় যে অপৰাধমূলক মনোবিজ্ঞান অপৰাধ বিজ্ঞানৰ বহল ক্ষেত্ৰখনৰ পূৰ্বসূৰী আছিল, য’ত অপৰাধমূলক নৃতত্ত্বৰ দৰে অন্যান্য ক্ষেত্ৰসমূহো অন্তৰ্ভুক্ত কৰা হৈছে যিয়ে ব্যক্তিগত সন্দেহযুক্ত আৰু আদালতৰ গোচৰৰ বিপৰীতে অপৰাধৰ অধিক ব্যৱস্থাগত দিশসমূহ অধ্যয়ন কৰে।
## প্ৰফাইলিং
*অপৰাধী প্ৰফাইলিং* () হৈছে অপৰাধমূলক তদন্তৰ এক প্ৰকাৰ, যিয়ে অপৰাধস্থলীত অপৰাধীৰ কাৰ্য্যক তেওঁলোকৰ সম্ভাৱ্য বৈশিষ্ট্যৰ সৈতে সংযোগ কৰে। ইয়াক অপৰাধমূলক মনোবিজ্ঞানত ব্যৱহাৰ কৰা হয় যাতে আইন প্ৰয়োগকাৰী তদন্তকাৰীক সন্দেহযুক্ত লোকৰ এটা পুল সংকুচিত আৰু অগ্ৰাধিকাৰ দিয়াত সহায় হয়। তদন্তমূলক মনোবিজ্ঞান নামৰ ফৰেনছিক মনোবিজ্ঞানৰ এটা উপ-ক্ষেত্ৰৰ অংশ, অপৰাধমূলক প্ৰফাইলিং পদ্ধতিত যথেষ্ট উন্নতি হৈছে আৰু ১৮০০ চনৰ শেষৰ ফালে ইয়াৰ ধাৰণা হোৱাৰ পৰাই জনপ্ৰিয়তা বৃদ্ধি পাইছে। কিন্তু অপৰাধমূলক প্ৰফাইলিঙৰ প্ৰথাক বৈধতা প্ৰদান কৰা অভিজ্ঞতাভিত্তিক গৱেষণা আৰু ফলপ্ৰসূতা মূল্যায়নৰ যথেষ্ট অভাৱ।

অপৰাধমূলক প্ৰফাইলিং হৈছে এনে এক প্ৰক্ৰিয়া যিটো এতিয়া ফেডাৰেল ব্যুৰো অৱ ইনভেষ্টিগেচনত অপৰাধমূলক তদন্তমূলক বিশ্লেষণ বুলি জনা যায়। প্ৰফাইলাৰ বা অপৰাধমূলক তদন্তকাৰী বিশ্লেষক হৈছে প্ৰশিক্ষিত আৰু অভিজ্ঞ আইন প্ৰয়োগকাৰী বিষয়া যিয়ে এটা অমীমাংসিত হিংসাত্মক অপৰাধৰ স্থানৰ প্ৰতিটো আচৰণগত দিশ আৰু সবিশেষ অধ্যয়ন কৰে, য’ত এটা নিৰ্দিষ্ট পৰিমাণৰ মনোৰোগ ৰোগ স্থানত এৰি দিয়া হৈছে। অপৰাধস্থলীৰ পৰা সংগ্ৰহ কৰিব পৰা পাঁচটা আচৰণৰ বৈশিষ্ট্য হৈছে:

* অপৰাধৰ ক্ষেত্ৰত পৰিকল্পনাৰ পৰিমাণ,
* অপৰাধীয়ে ব্যৱহাৰ কৰা নিয়ন্ত্ৰণৰ মাত্ৰা,
* দৃশ্যপটত আৱেগ বৃদ্ধি,
* অপৰাধী আৰু ভুক্তভোগী উভয়ৰে বিপদৰ মাত্ৰা, আৰু
* অপৰাধস্থলীৰ আবিৰ্ভাৱ (অসংগঠিত বনাম সংগঠিত)

## তথ্যসূত্ৰ

শ্ৰেণী:মনোবিজ্ঞান
পণ্ডিত দীনদয়াল উপাধ্যায় আদৰ্শ মহাবিদ্যালয়

**পণ্ডিত দীনদয়াল উপাধ্যায় আদৰ্শ মহাবিদ্যালয়** () অসমৰ গোৱালপাৰা জিলাৰ আমজোঙ্গাত অৱস্থিত এখন বিজ্ঞান শিক্ষাৰ প্ৰতিষ্ঠান। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

## নামকৰণ
২০১৭ চনত কেন্দ্ৰীয় চৰকাৰৰ সহযোগত গোৱালপাৰা জিলাৰ আমজোঙ্গাত পণ্ডিত দীনদয়াল উপাধ্যায় আদৰ্শ মহাবিদ্যালয় প্ৰতিষ্ঠা কৰা হয়। এই শিক্ষানুষ্ঠানখনৰ নামকৰণ কৰা হয় দেশৰ এগৰাকী মহান চিন্তাবিদ, দাৰ্শনিক আৰু প্ৰখ্যাত সমাজবিজ্ঞানী পণ্ডিত দীনদয়াল উপাধ্যায়ৰ নামেৰে।

## বিভাগ
* অসমীয়া
* ইংৰাজী
### বিজ্ঞান
* প্ৰাণী বিজ্ঞান
* উদ্ভিদ বিজ্ঞান
* ৰসায়ন বিদ্যা
* পদাৰ্থ বিজ্ঞান
* গণিত
* কম্পিউটাৰ বিজ্ঞান

## তথ্যসূত্ৰ

## বাহ্যিক সংযোগ
* 
* Pandit Deen Dayal Upadhyaya Adarsha Mahavidyalaya, Amjonga
* https://www.pduamamjonga.ac.in/downloads/2020/06/03_PROSPECTUS_2020-21.pdf 

শ্ৰেণী:অসমৰ মহাবিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
টিণ্ডাৰ

**টিণ্ডাৰ** হৈছে এটা অনলাইন ডেটিং আৰু জিঅ’ছ’চিয়েল নেটৱৰ্কিং এপ্লিকেচন। টিণ্ডাৰত ব্যৱহাৰকাৰীসকলে লাইক কৰিবলৈ "সোঁ‌ফালে ছোৱাইপ" কৰে বা অন্য ব্যৱহাৰকাৰীৰ প্ৰফাইল অপছন্দ কৰিবলৈ "বাওঁফালে ছোৱাইপ" কৰে। টিণ্ডাৰ প্ৰফাইলত ব্যৱহাৰকাৰিৰ ফটো, এটা চুটি বায়', আৰু তেওঁলোকৰ আগ্ৰহৰ তালিকা অন্তৰ্ভুক্ত কৰা হয়। টিণ্ডাৰে এটা "ডাবল অপ্ট-ইন" ব্যৱস্থা ব্যৱহাৰ কৰে য'ত দুয়োজন ব্যৱহাৰকাৰীয়ে বাৰ্তা বিনিময় কৰাৰ আগতে ইজনে সিজনৰ প্ৰফাইল ভাল পাব লাগিব।

২০১২ চনত পশ্চিম হলিউডৰ হেচ লেবছ ইনকিউবেটৰত অনুষ্ঠিত হোৱা হেকাথনত শ্বেন ৰেডে টিণ্ডাৰ মুকলি কৰিছিল। ২০১৪ চনলৈকে টিণ্ডাৰে দৈনিক প্ৰায় এক বিলিয়ন "ছোৱাইপ" পঞ্জীয়ন কৰিছিল। সেই সময়ত ব্যৱহাৰকাৰীসকলে দিনটোত গড়ে ১১ বাৰ এপটোত লগ ইন কৰিছিল। ২০১৫ চনত টিণ্ডাৰ পঞ্চম সৰ্বাধিক উপাৰ্জনকাৰী মোবাইল এপ হিচাপে পৰিগণিত হয়, আৰু ২০১৯ চনলৈকে ই সৰ্বাধিক উপাৰ্জন কৰা এপ আছিল। ২০২০ চনত টিণ্ডাৰৰ ৬২ লাখ গ্ৰাহক আৰু ৭৫ মিলিয়ন মাহেকীয়া সক্ৰিয় ব্যৱহাৰকাৰী আছিল। ২০২১ চনলৈকে টিণ্ডাৰে বিশ্বজুৰি ৬৫ বিলিয়নতকৈ অধিক মেচ ৰেকৰ্ড কৰিছে।

## তথ্যসূত্ৰ

শ্ৰেণী:ৱেবছাইট
গাৰামদেউ

**গৰামদেউ** () ভাৰতৰ অসম ৰাজ্যৰ বাক্সা জিলাৰ মুছলপুৰ চহৰৰ ওচৰৰ এখন গাঁও। 

## পিন কোড
গাৰামদেউ গাঁৱৰ পিন কোড - ৭৮১৩৭৭। গাৰামদেউ গাঁৱৰ ডাক সেৱা নলবাৰী জিলাৰ ডাক সেৱাৰ অন্তৰ্গত। পিন কোডক জিপ কোড বা ডাক কোড বুলিও কোৱা হয়।

## গাৰামডেউৰ বিষয়ে
লোকপিয়ল ২০১১ ৰ তথ্য অনুসৰি গাৰামদেউ গাঁৱৰ অৱস্থান কোড বা ভিলেজ কোড ৩০৪৪৯৮। গাৰামদেউ গাঁওখন ভাৰতবৰ্ষৰ অসম ৰাজ্যৰ বাক্সা জিলাৰ বাস্কা মহবিভাগত অৱস্থিত। 

গাঁওখনৰ মুঠ ভৌগোলিক এলেকা হৈছে ৩৬৬.৪৯ হেক্টৰ। গাৰামদেউৰ মুঠ জনসংখ্যা ২,০৩২ জন, যাৰ ভিতৰত পুৰুষৰ জনসংখ্যা ১,০০২ আৰু মহিলাৰ জনসংখ্যা ১,০৩০। গৰামদেউ গাঁৱৰ সাক্ষৰতাৰ হাৰ হৈছে ৭৪.৯০% যাৰ ভিতৰত ৮১.৩৪% পুৰুষ আৰু ৬৮.৬৪% মহিলা সাক্ষৰ। গৰামদেউ গাঁৱত প্ৰায় ৪৫০ঘৰ মানুহ আছে। 

নলবাৰী সকলো মুখ্য অৰ্থনৈতিক কাৰ্যকলাপৰ বাবে গৰামদেউৰ নিকটতম চহৰ, যি প্ৰায় ৩০ কিমি দূৰৈত অৱস্থিত।

## খেতিত উৎপাদন কৰা শস্য
ধান, মৰাপাট, ঘেঁহু, সঁৰিয়হ, তিচি, মটৰ, বুট, কুঁহিয়াৰ, জলকীয়া, আলু, ভেণ্ডি, কেৰেলা, জাতিলাও, ৰঙালাও, বিলাহী, বেঙেনা, বন্ধাকবি, ফুলকবি, ওলকবি, মূলা, গাজৰ, পিঁয়াজ, নহৰু ইত্যাদি।

## জনসংখ্যা
গাৰামদেউ হৈছে অসমৰ বাক্সা জিলাৰ বাস্কা চক্ৰত অৱস্থিত এখন ডাঙৰ গাঁও, য'ত মুঠ ৪৫০টা পৰিয়াল বাস কৰে।  চনৰ জনসংখ্যা লোকপিয়ল অনুসৰি গাৰামদেউ গাওঁখনৰ জনসংখ্যা ২০৩২ জন, যাৰ ভিতৰত ১০০২জন পুৰুষ আৰু ২০১১১০৩০ গৰাকী মহিলা। 

গাৰামদেউ গাঁৱত ০-৬ বছৰ বয়সৰ শিশুৰ জনসংখ্যা হৈছে ২৩৩, যি গাঁওখনৰ মুঠ জনসংখ্যাৰ ১১.৪৭%। গৰমদেউ গাঁৱৰ গড় লিংগ অনুপাত হৈছে ১০২৮, যি অসম ৰাজ্যৰ গড় অনুপাত (৯৫৮) -তকৈ অধিক। লোকপিয়ল অনুসৰি গৰমদেউৰ শিশু লিংগ অনুপাত হৈছে ১০৮০, যি অসম গড় অনুপাত (৯৬২) -তকৈ অধিক। 

গৰামদেউ গাঁৱত অসমৰ ৭২.১৯%-ৰ তুলনাত সাক্ষৰতাৰ হাৰ অধিক। ২০১১ চনত গৰামদেউ গাঁৱৰ সাক্ষৰতাৰ হাৰ আছিল ৮৪.৬০%। গাৰামদেউত পুৰুষৰ সাক্ষৰতাৰ হাৰ হৈছে ৯১.৫৭%, আনহাতে মহিলাৰ সাক্ষৰতাৰ হাৰ হৈছে ৭৭.৮৭%। 

ভাৰত আৰু পঞ্চয়তী ৰাজ আইনৰ সংবিধান অনুসৰি, গাৰামদেউ গাঁওখন গাঁৱৰ প্ৰতিনিধি নিৰ্বাচিত চৰপঞ্চ (গাঁৱৰ মুৰব্বী)ৰ দ্বাৰা পৰিচালিত হয়।

## তথ্য সংগ্ৰহ

শ্ৰেণী:অসমৰ গাঁও
কিলিয়ান এমবাপে

**কিলিয়ান এমবাপে লটিন** (; জন্ম: ২০ ডিচেম্বৰ ১৯৯৮) এগৰাকী ফৰাচী পেছাদাৰী ফুটবলাৰ। তেওঁ লিগ ১ ক্লাব পেৰিছ চেণ্ট জাৰ্মেইন আৰু ফ্ৰান্স জাতীয় দলৰ বাবে ফৰৱাৰ্ড হিচাপে খেলে। বিশ্বৰ অন্যতম শ্ৰেষ্ঠ খেলুৱৈ বুলি পৰিগণিত  এমবাপে ড্ৰিবলিং ক্ষমতা, ব্যতিক্ৰমী গতি আৰু ফিনিছিঙৰ বাবে বিখ্যাত। 

পেৰিছত জন্মগ্ৰহণ কৰা এমবাপে ২০১৫ চনত মনাকোৰ হৈ খেলি ছিনিয়ৰ ক্লাব কেৰিয়াৰ আৰম্ভ কৰিছিল আৰু তাৰ পৰাই তেওঁ লিগ ১ খিতাপ দখল কৰে। ২০১৭ চনত ১৮ বছৰ বয়সত এমবাপে পেৰিছ চেণ্ট জাৰ্মেইনৰ হৈ অৱশেষত ১৮ কোটি ইউৰোৰ স্থায়ী ট্ৰেন্সফাৰৰ জৰিয়তে চুক্তিবদ্ধ হয় আৰু ইয়াৰ ফলত তেওঁ দ্বিতীয় সৰ্বাধিক ব্যয়বহুল খেলুৱৈ আৰু আটাইতকৈ ব্যয়বহুল কিশোৰ খেলুৱৈ হিচাপে পৰিগণিত হয়। তাত তেওঁ লিগ ১ৰ চাৰিটা খিতাপ আৰু তিনিটা *ক’পে ডি ফ্ৰান্স* জয় কৰিছে আৰু ক্লাবটোৰ সৰ্বকালৰ দ্বিতীয় সৰ্বাধিক গ’লদাতা হিচাপে পৰিগণিত হৈছে। ২০২০ চনত পি এছ জিক প্ৰথমবাৰৰ বাবে ইউএফএ চেম্পিয়নছ লীগৰ ফাইনেলত প্ৰৱেশ কৰোৱাত তেওঁ বিশেষ ভূমিকা গ্ৰহণ কৰিছিল। 

২০১৭ চনত ১৮ বছৰ বয়সত আন্তঃৰাষ্ট্ৰীয় পৰ্যায়ত ফ্ৰান্সৰ হৈ এমবাপেৰ ছিনিয়ৰ অভিষেক ঘটে। ২০১৮ চনৰ ফিফা বিশ্বকাপত এমবাপ বিশ্বকাপত গ’ল দিয়া আটাইতকৈ কম বয়সীয়া ফৰাচী খেলুৱৈ আৰু ফ্ৰান্সে প্ৰতিযোগিতাখনত জয়লাভ কৰাৰ লগে লগে তেওঁ যৌথভাৱে দ্বিতীয় সৰ্বাধিক গ’লদাতা হিচাপে পৰিগণিত হয়। তেওঁৰ প্ৰদৰ্শনৰ বাবে ফিফা বিশ্বকাপৰ শ্ৰেষ্ঠ যুৱ খেলুৱৈ আৰু ফ্ৰান্সৰ বছৰটোৰ শ্ৰেষ্ঠ খেলুৱৈৰ সন্মান লাভ কৰে। ২০২২ চনৰ ফিফা বিশ্বকাপত ফ্ৰান্সে ৰানাৰ্ছ আপৰ সন্মান লাভ কৰে। ফাইনেলত এমবাপে হেট্ৰিক অৰ্জন কৰি প্ৰতিযোগিতাখনৰ গোল্ডেন বুট লাভ কৰাৰ লগতে বিশ্বকাপৰ ফাইনেলত সৰ্বকালৰ শীৰ্ষ গ’লদাতা হিচাপে পৰিগণিত হয়। 

তেওঁ ২০১৮ আৰু ২০১৯ চনত ফিফা ফিফপ্ৰ’ ৱৰ্ল্ড১১, ২০১৮ চনত ইউএফএৰ বছৰৰ শ্ৰেষ্ঠ দল আৰু ২০১৬–১৭, ২০১৯–২০, ২০২০–২১ আৰু ২০২১–২২ চনত ইউএফএ চেম্পিয়নছ লীগৰ ছিজনৰ শ্ৰেষ্ঠ দল হিচাপে নিৰ্বাচিত হয়। ২০২১ চনত গ্ল’ব ছকাৰৰ বছৰৰ শ্ৰেষ্ঠ খেলুৱৈৰ সন্মান লাভ কৰা এমবাপে ২০১৭ চনত গোল্ডেন বয়, লিগ ১ বছৰৰ শ্ৰেষ্ঠ খেলুৱৈ আৰু চাৰিটা ছিজনত লিগ ১ৰ শীৰ্ষ স্ক’ৰাৰ হিচাপে সন্মান লাভ কৰিছে। এমবাপেক বিশ্বৰ সৰ্বাধিক দৰমহা পোৱা ফুটবলাৰ বুলি কোৱা হয়।

## তথ্যসূত্ৰ

শ্ৰেণী:ফুটবল খেলুৱৈ
ৰাজনৈতিক মনোবিজ্ঞান

**ৰাজনৈতিক মনোবিজ্ঞান** () হৈছে এক আন্তঃশাখা শৈক্ষিক ক্ষেত্ৰ; যিয়ে মানসিক দৃষ্টিকোণৰ পৰা ৰাজনীতি, ৰাজনীতিবিদ, ৰাজনৈতিক আচৰণ আৰু সামাজিক-ৰাজনৈতিক দৃষ্টিভংগী ব্যৱহাৰ কৰি মানসিক প্ৰক্ৰিয়াসমূহ বুজিবলৈ প্ৰয়াস কৰে।ৰাজনীতি আৰু মনোবিজ্ঞানৰ মাজৰ সম্পৰ্কক দ্বিমুখী বুলি গণ্য কৰা হয়, মনোবিজ্ঞানক ৰাজনীতি বুজিবলৈ লেন্স হিচাপে ব্যৱহাৰ কৰা হয় আৰু ৰাজনীতিক মনোবিজ্ঞান বুজিবলৈ লেন্স হিচাপে ব্যৱহাৰ কৰা হয়। আন্তঃশাখা ক্ষেত্ৰ হিচাপে ৰাজনৈতিক মনোবিজ্ঞানে বহুতো শাখাৰ পৰা ধাৰ লয়, য'ত আছে: নৃতত্ত্ব, অৰ্থনীতি, ইতিহাস, আন্তঃৰাষ্ট্ৰীয় সম্পৰ্ক, সাংবাদিকতা, সংবাদ মাধ্যম, দৰ্শন, ৰাজনীতি বিজ্ঞান, মনোবিজ্ঞান, আৰু সমাজবিজ্ঞান। 

ৰাজনৈতিক মনোবিজ্ঞানৰ লক্ষ্য হৈছে ব্যক্তি আৰু প্ৰসংগসমূহৰ মাজৰ আন্তঃনিৰ্ভৰশীল সম্পৰ্কসমূহ বুজি পোৱা যিবোৰ বিশ্বাস, প্ৰেৰণা, উপলব্ধি, জ্ঞান, তথ্য প্ৰক্ৰিয়াকৰণ, শিক্ষণ কৌশল, সামাজিকৰণ আৰু মনোভাৱ গঠনৰ দ্বাৰা প্ৰভাৱিত। ৰাজনৈতিক মানসিক তত্ত্ব আৰু দৃষ্টিভংগী বহু প্ৰসংগত প্ৰয়োগ কৰা হৈছে যেনে: নেতৃত্বৰ ভূমিকা; ঘৰুৱা আৰু বৈদেশিক নীতি নিৰ্ধাৰণ; জাতিগত হিংসা, যুদ্ধ আৰু গণহত্যাৰ আচৰণ; গোটৰ গতিশীলতা আৰু সংঘাত; বৰ্ণবাদী আচৰণ; ভোটদানৰ মনোভাৱ আৰু প্ৰেৰণা; ভোটদান আৰু সংবাদ মাধ্যমৰ ভূমিকা; জাতীয়তাবাদ; আৰু ৰাজনৈতিক উগ্ৰবাদ৷  মূলতঃ ৰাজনৈতিক মনোবিজ্ঞানীসকলে জ্ঞানমূলক আৰু সামাজিক ব্যাখ্যা ব্যৱহাৰ কৰি ৰাজনৈতিক আচৰণৰ ভেটি, গতিশীলতা আৰু ফলাফল অধ্যয়ন কৰে।
## ইতিহাস আৰু প্ৰাৰম্ভিক পৰ্যায়ৰ প্ৰভাৱ
### ফ্ৰান্স
ৰাজনৈতিক মনোবিজ্ঞানৰ উৎপত্তি ফ্ৰান্সৰ পশ্চিম ইউৰোপৰ পৰা হৈছিল, য'ত ই নতুন শাখা আৰু আৰ্হিৰ উত্থানৰ লগতে বিভিন্ন দেশৰ নিখুঁত সামাজিক আৰু ৰাজনৈতিক প্ৰেক্ষাপটৰ সৈতেও ওতঃপ্ৰোতভাৱে জড়িত আছিল।পেৰিছ কমিউনৰ উত্থানে (১৮৭১) আলোড়িত কৰা ফ্ৰাংকো-প্ৰুছিয়ান যুদ্ধ আৰু সমাজবাদী বিপ্লৱৰ সময়ত এই শাখা ৰাজনৈতিক মনোবিজ্ঞান আনুষ্ঠানিকভাৱে প্ৰৱৰ্তন কৰা হৈছিল। ৰাজনৈতিক মনোবিজ্ঞান শব্দটো প্ৰথমে নৃতাত্ত্বিক এডলফ বেষ্টিয়ানে তেওঁৰ গ্ৰন্থ *Man in History* (1860)ত প্ৰৱৰ্তন কৰিছিল। ইক’ল লিব্ৰে ডি চাইন্সেছ পলিটিক্সৰ প্ৰতিষ্ঠাপক দাৰ্শনিক হিপ’লাইট টেইনে (১৮২৮–১৮৯৩) বাষ্টিয়ানৰ তত্ত্বসমূহ তেওঁৰ গ্ৰন্থ *দ্য অৰিজিনছ অৱ কণ্টেম্পৰৰী ফ্ৰান্স* (১৮৭৫–১৮৯৩)ত, তৃতীয় গণৰাজ্যৰ প্ৰতিষ্ঠা আৰু বিকাশৰ ধাৰণাসমূহৰ ক্ষেত্ৰত প্ৰয়োগ কৰিছিল।
### ইটালী
ইফালে ইটালীত ৰিছৰ্জিমেণ্টে (১৮৭০) বিভিন্ন সামাজিক সংস্কাৰ আৰু ভোটাধিকাৰৰ বাবে প্ৰভাৱিত কৰিছিল। এই সময়ছোৱাত সামাজিক শ্ৰেণীৰ বৃহৎ বিভাজনৰ ফলত অধিবক্তা গেইটানো মস্কাই (১৮৫৮–১৯১৪) তেওঁৰ গ্ৰন্থ *The Ruling Class: Elements of Political Science* (১৮৯৬) প্ৰকাশ কৰে, য’ত সকলো সমাজৰ শাসক আৰু শাসিত শ্ৰেণীৰ উপস্থিতিৰ তত্ত্ব প্ৰকাশ কৰা হয়। মস্কাৰ ধাৰণাসমূহৰ পৰা অনুপ্ৰাণিত হৈ ভিলফ্ৰেডো পাৰেটোৱে (১৮২৮–১৯২৩) শ্ৰেণী আৰু সামাজিক ব্যৱস্থাৰ ভূমিকাৰ ওপৰত তত্ত্ব আগবঢ়াই ৰাজনৈতিক মনোবিজ্ঞানৰ শাখাত *দ্য ৰাইজ এণ্ড ফ’ল অৱ দ্য এলিটছ্* (১৯০১) আৰু *দ্য ছ’চিয়েলিষ্ট চিষ্টেম*ৰে (১৯০২–১৯০৩) অৰিহণা যোগায়। তেওঁৰ গ্ৰন্থ *দ্য মাইণ্ড এণ্ড ছ'চাইটি* (১৯১৬)ত সমাজবিজ্ঞানৰ এখন গ্ৰন্থ আগবঢ়োৱা হৈছে।

## তথ্যসূত্ৰ
শ্ৰেণী:মনোবিজ্ঞান
লীলাৱতী শইকীয়া বৰা

**লীলাৱতী শইকীয়া বৰা** একাধাৰে ভাষাবিদ,অনুবাদক, গল্পকাৰ, কবি, সম্পাদক, অধ্যাপক৷ তেখেতে গুৱাহাটী বিশ্ববিদ্যালয়ৰ অসমীয়া বিভাগৰ পৰা অধ্যাপক হিচাপে অৱসৰ গ্ৰহণ কৰে৷ তেখেতে অসমীয়া ভাষা-সাহিত্য বিষয়ক ১০খন তাত্ত্বিক গ্ৰন্থ প্ৰণয়ন কৰাৰ লগতে ৮খন গ্ৰন্থ সম্পাদনা কৰিছে৷ সৃষ্টিশীল সাহিত্যৰ ক্ষেত্ৰখনতো তেওঁৰ অৱদান আছে৷ তেখেতে এখন চুটিগল্প বিষয়ক গ্ৰন্থ, তিনিখন কবিতা পুথি লিখাৰ উপৰি দুখনকৈ চুটিগল্পৰ গ্ৰন্থ, এখন উপন্যাস অনুবাদ কৰিছে৷

## জন্ম আৰু বংশ পৰিচয়
তেখেতৰ জন্ম হয় ১৯৪৮ চনৰ ২৭ নৱেম্বৰত৷ জন্ম স্থান- চলচলি হালোৱাগাঁও, নগাঁও৷ পিতৃৰ নাম মোহন চন্দ্ৰ শইকীয়া আৰু মাতৃৰ নাম নিসাৰী শইকীয়া

## বৈবাহিক জীৱন
তেখেতৰ বিবাহ হয় ১৯৭৪ চনৰ ৮ ডিচেম্বৰ তাৰিখে৷ স্বামীৰ নাম গল্প সৌৰভ খ্যাত যতীন বৰা৷

## শিক্ষা
*হাইস্কুল শিক্ষান্তঃ ১৯৬৬ চন৷ হালোৱাগাঁও গাৰ্লছ হাইস্কুল৷
*প্ৰাক্ স্নাতকঃ ১৯৬৭ চন৷ নগাঁও গাৰ্লছ কলেজ
*স্নাতকঃ ১৯৭০ চন,নগাঁও গাৰ্লছ কলেজ৷ অসমীয়া বিষয়ত গুৱাহাটী বিশ্ববিদ্যালয়ৰ ভিতৰত সৰ্বোচ্চ নম্বৰ লাভ৷
*স্নাতকোত্তৰঃ ১৭৭২ চন৷ গুৱাহাটী বিশ্ববিদ্যালয়ৰপৰা ভাষা বিষয়ত বিশ্ববিদ্যালয়ৰ প্ৰথম শ্ৰণীৰ প্ৰথম৷

## প্ৰকাশিত সাহিত্যৰাজি
*ভাষা সাহিত্যৰ সুবাস, চন্দ্ৰ প্ৰকাশ, ১৯৯২
*মাধৱ কন্দলিৰ ৰামায়ণৰ ভাষা, অসম সাহিত্য সভা, ১৯৯৩
*সংস্কৃত পালি প্ৰাকৃত আৰু অসমীয়া ব্যাকৰণ, বনলতা, ২০০২
*অসমীয়া ভাষাৰ ৰূপতত্ত্ব, বনলতা, ২০০৬
*সাহিত্য আৰু সাহিত্যিকৰ ভাষা, ষ্টুডেণ্টচ্ ষ্ট’ৰচ্, ২০০৭
*ভাষা-সাহিত্য-বিচিত্ৰা, চন্দ্ৰ প্ৰকাশ, ২০১০
*গ্ৰন্থ সুবাস, বিশাল প্ৰকাশন, ২০১১
*Development of Assamese Prose, Panchajanya, 2015
*অসমীয়া ব্যাকৰণ আৰু ব্যৱহাৰ, অসম সাহিত্য সভা, ২০১৬
*সোঁৱৰণীৰ সঁফুৰা, পাঞ্চজন্য, ২০১৭

## কবিতা পুথি
*সোণালী পৃথিৱী, ১৯৮৮
*সোণালী সুঘ্ৰাণ, ২০০৪
*ত্ৰিতৰঙ্গ, ২০২০

### গল্প সংকলন
*বেলি লহিওৱাৰ পৰত, পাঞ্চজন্য প্ৰকাশন, ২০১৩

### অনূদিত উপন্যাস
*এতোৱা মুণ্ডাৰ যুদ্ধজয় (মূলঃ মহাশ্বেতা দেৱীৰ Etoa Munda won the Battle ), নেচনেল বুক ট্ৰাষ্ট, ১৯৯৮

### অনূদিত চুটিগল্প
*ৰক্তাক্ত ভল্গা, চন্দ্ৰ প্ৰকাশ, ২০২২
*ৰুছ যুদ্ধৰ শ্ৰেষ্ঠ গল্প, ষ্টুডেণ্টছ্ ষ্ট’ৰ্চ, ২০০৮

### সম্পাদিত গ্ৰন্থ
*প্ৰবন্ধাৱলী, চন্দ্ৰ প্ৰকাশ, ১৯৯৯
*ভাষা-জিজ্ঞাসা, বনলতা, ২০০২
*জ্যোতি অন্বেষা, বাণী মন্দিৰ, ২০০৩
*অসমীয়া চুটিগল্পৰ সুবাস, গুৱাহাটী বিশ্ববিদ্যালয় প্ৰকাশন, ২০০৩
*বডু চণ্ডীদাসৰ শ্ৰীকৃষ্ণকীৰ্তন, অসম প্ৰকাশন পৰিষদ, ২০০৭
*ডঃ গোলোক চন্দ্ৰ গোস্বামীঃ ভাষাৰ আজীৱন সাধক, ২০১০
*আধুনিক অসমীয়া গদ্য,প্ৰথম খণ্ড, ২০১৩
*গল্প সৌৰভ, যতীন বৰা ৰচনাৱলী, পাঞ্চজন্য প্ৰকাশন, ২০১৪

### সম্পাদিত আলোচনী
*উদ্দীপনাঃ সদৌ অসম লেখিকা সমাৰোহ সমিতিৰ জালুকবাৰী শাখাৰ মুখপত্ৰ, ১৯৯৮,২০০০
*অন্বেষণ, গুৱাহাটী বিশ্ববিদ্যায়ৰ অসমীয়া বিভাগৰ গৱেষণা পত্ৰিকা, ২০০০
*The Ramayana: Its Impact of Life and Culture, ২০০৩

## বঁটা আৰু সন্মান
*২০১২ চনত অসম সাহিত্য সভাৰ ‘শ্ৰমিকপ্ৰাণ সৰ্বেশ্বৰ বৰদলৈ অসম সাহিত্য সভা বঁটা’
*২০১৪ চনত ‘মাণিক চন্দ্ৰ বৰুৱা বঁটা’
*২০১৭-১৮ চনত সদৌ অসম লেখিকা সমাৰোহ সমিতিৰ ‘কাব্যশ্ৰী নলিনীবালা দেৱী বঁটা’
*অসম চৰকাৰৰ সাহিত্যিক পেঞ্চন, ২০১৯-২০ বৰ্ষ

## ৰাজহুৱা কাম-কাজ
১০ বছৰ গুৱাহাটী বিশ্ববিদ্যালয়ৰ অসমীয়া বিভাগৰ সাহিত্য চ’ৰাৰ সভানেত্ৰী (১৯৯৫-২০০৫)
১৮ বছৰ জালুকবাৰী শাখা লেখিকা সমাৰোহ সমিতিৰ প্ৰিতষ্ঠাপক সভানেত্ৰী (১৯৯৬-২০১৩)
হাতীগাঁও মহিলা অধ্যয়ন চক্ৰৰ প্ৰতিষ্ঠাপক সভানেত্ৰী, ২০১৫
গুৱাহাটী বিশ্ববিদ্যালয়ৰ ষ্টাফ কলেজত তিনিটা অনুশীলন পাঠ্যক্ৰমৰ সংযোজক৷
ডিব্ৰুগড় বিশ্ববিদ্যালয়ৰ অতিথি অধ্যাপক

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া গল্পকাৰ
কলিয়াবৰ মহাবিদ্যালয়

**কলিয়াবৰ মহাবিদ্যালয়** () হৈছে নগাঁও জিলাৰ অন্যতম উল্লেখযোগ্য উচ্চ শিক্ষাৰ কেন্দ্ৰ, যি কলিয়াবৰ অঞ্চলৰ ৰাইজৰ শৈক্ষিক সপোন পূৰণৰ বাবে স্থাপন কৰা হৈছিল। গুৱাহাটী বিশ্ববিদ্যালয়ৰ অধীনস্থ এখন মহাবিদ্যালয় । আহোম শাসনৰ গৌৰৱোজ্জল ইতিহাসেৰে গৰ্বিত কলিয়াবৰৰ কেন্দ্ৰস্থল কুঁৱৰীটোলত ১৯৬৯ চনৰ ২৬ জুলাই তাৰিখে **কলিয়াবৰ মহাবিদ্যালয়** নামেৰে শুভাৰম্ভ হৈছিল। ইয়াৰ লাইখুঁটা স্থাপন কৰিছিল শিক্ষাবিদ শ্ৰদ্ধেয় ড° গকুলেশ্বৰ গোস্বামীদেৱে। বৰ্তমান **গুৱাহাটী বিশ্ববিদ্যালয়ৰ** অন্তৰ্গত এই মহাবিদ্যালয়খন ৰাষ্ট্ৰীয় মূল্যাংকন আৰু প্ৰত্যাপন পৰিষদ (ইংৰাজী:National Assessment and Accreditation Council) ৰ দ্বাৰা ২০১৫ চনত "A" grade ৰ মহাবিদ্যালয় হিচাপে চিহ্নিত হৈছে। আৰম্ভণিতে কলা শাখাৰে পাতনি মেলিছিল যদিও বৰ্তমান বাণিজ্য, বিজ্ঞানকে ধৰি ভকেচ'নেল শাখাৰ পাঠ্যক্ৰমও উপলব্ধ।

## সংক্ষিপ্ত ইতিহাস

## পাঠ্যক্ৰম

### কলা শাখা
### বাণিজ্য শাখা
### বিজ্ঞান শাখা

## সা-সুবিধাসমূহ
কলিয়াবৰ কলেজত কেইবাটাও সুবিধা আছে যিয়ে ছাত্ৰ-ছাত্ৰীৰ লগতে কৰ্মচাৰীসকলৰ বাবে কেম্পাছ জীৱনৰ সুবিধা বৃদ্ধি কৰে। তেওঁলোকক তলত দিয়া ধৰণে তালিকাভুক্ত কৰা হৈছে। 

* পুথিভঁৰাল: ইয়াত ৩০,০০০খন কিতাপ, ১২খন আলোচনী, ১৩খন দৈনিক বাতৰি কাকত, আৰু ১০খন ভিন্ন আলোচনী আছে, আৰু ইয়াত কিতাপ বেংকৰ সুবিধা, বিনামূলীয়া ইণ্টাৰনেট সেৱা, আৰু ৰচিদৰ সৈতে কম্পিউটাৰাইজড কিতাপ প্ৰৱেশৰ ব্যৱস্থা কৰা হৈছে। 
* হোষ্টেলঃ ল’ৰা-ছোৱালীৰ বাবে সুকীয়া হোষ্টেল আৰু সুবিধাজনক থকাৰ ব্যৱস্থা আছে। 
* সাংস্কৃতিক সংগ্ৰহালয়: ইয়াত ছাত্ৰ-ছাত্ৰীসকলক নিৰ্দিষ্ট ঐতিহাসিক বিষয়সমূহৰ বিষয়ে ভালদৰে জানিবলৈ আৰু জানিবলৈ সহায় কৰিবলৈ কেইবাটাও শিল্পকৰ্ম প্ৰদৰ্শিত কৰা হৈছে। 
* জিমনেছিয়াম: কেম্পাছত ইনড’ৰ আৰু আউটড’ৰ ক্ৰীড়াৰ সুবিধা থকা এটা সুসজ্জিত জিমনেছিয়াম আছে। 
* কেণ্টিন: সুলভ আৰু পৰিষ্কাৰ-পৰিচ্ছন্ন, কেণ্টিনত ছাত্ৰ-ছাত্ৰীসকলক বিভিন্ন ধৰণৰ খাদ্যৰ ব্যৱস্থা কৰা হয়। 
* পৰীক্ষাগাৰ: বৈজ্ঞানিক উদ্দেশ্যৰ বাবে মহাবিদ্যালয়খনত কেইবাটাও পৰীক্ষাগাৰ আছে। ইয়াৰ উপৰিও ছাত্ৰ-ছাত্ৰীৰ সুবিধাৰ্থে ইয়াত আছে লেংগুৱেজ লেব। 
* প্ৰেক্ষাগৃহ: কেইবাখনো কৰ্মশালা, আলোচনা চক্ৰ, আৰু অন্যান্য সাংস্কৃতিক অনুষ্ঠানৰ বাবে শীতাতপ নিয়ন্ত্ৰিত প্ৰেক্ষাগৃহ উপস্থিত থাকে। 

* কলিয়াবৰ কলেজে ইয়াৰ ছাত্ৰ-ছাত্ৰীসকলক তলত দিয়া বৃত্তি, পুৰস্কাৰ, আৰু বঁটা প্ৰদান কৰে:

(১) প্ৰতিটো ষ্ট্ৰিমৰ শীৰ্ষস্থানীয়সকলৰ বাবে বিনামূলীয়া ছাত্ৰত্ব বঁটা, যদিহে তেওঁলোকে পৰীক্ষাত ৬০% সৰ্বমুঠ নম্বৰ লাভ কৰে।  

(২) শীৰ্ষ দহজন ছাত্ৰ-ছাত্ৰীৰ বাবে ৫০০০ টকাৰ নগদ পুৰস্কাৰ।  

(৩) আৰ্থিকভাৱে পিছপৰা শ্ৰেণীৰ ছাত্ৰ-ছাত্ৰীক আৰ্থিক সাহায্য।  

(৪) মেধা আৰু আৰ্থিক অৱস্থাৰ ভিত্তিত পাঁচজন ছাত্ৰ-ছাত্ৰীক ৫০০০ টকাৰ বৃত্তি।  

(৫) যোগ্যতা আৰু আৰ্থিক অৱস্থাৰ ওপৰত প্ৰয়াত খগেশ্বৰ হাজৰিকা সোঁৱৰণী বৃত্তি। 

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ

*
অসমৰ পিতল শিল্প

অসমত প্ৰাচীন কালৰে পৰা সোণ, ৰূপ আদি ধাতুৰ প্ৰচলন থকা আৰু এইবোৰৰ জৰিয়তে এক কুটীৰ উদ্যোগ গঢ়ি উঠাৰ দৰে অসমৰ ঘাইকৈ হাজো অঞ্চল **পিতল শিল্প**ৰ বাবে জনাজাত৷ পিতলেৰে গঢ়া বিভিন্ন বাচন-বৰ্তন অসমীয়া সংস্কৃতিৰ অংগাংগী সম্পদ৷ সাধাৰণতে, মৰীয়া জনগোষ্ঠীৰ লোকসকলেই পিতলৰ বিভিন্ন সামগ্ৰী তৈয়াৰ কৰে৷ এই মৰীয়াসকল অসমৰ থলুৱা জনগোষ্ঠীয় লোক নহয়৷ এওঁলোকৰ মূল বংগদেশৰ পাঠানসকল৷ তুৰ্বকক ৰণত হৰুৱাই তেওঁৰ সৈন্য কিছুমানক ধৰি আনি কনচেং বৰপাত্ৰ গোহাঁইএ প্ৰথমে হাতীৰখীয়া, তাৰপিছত খেতি কৰিবলৈ দি ক’তো সুফল নোপোৱাত সিহঁতক এৰি দিয়ে আৰু এইসকল লোকেই পিছলৈ মৰীয়া নাম পাই জীৱিকাৰ বাবে পিতলৰ সামগ্ৰী তৈয়াৰ কৰিবলৈ ধৰে৷ 
## বৈশিষ্ট্য
পিতল এক মিশ্ৰ ধাতু৷ উপযুক্ত পৰিমাণৰ তাম আৰু দস্তাৰ মিশ্ৰণেৰে পিতল তৈয়াৰ কৰি লোৱা হয়৷  ইয়াৰ বাহিৰে পিতলৰ বাচন গঢ়িবলৈ সুৱগা, কয়লা, এঙাৰ, চূণ, তেল আৰু লা আদিৰ প্ৰয়োজন হয়৷ পিতলত সাধাৰণতে ৬৬% তাম আৰু ৩৪% দস্তা মিহলি কৰা হয়৷ সাধাৰণ শ্ৰেণীৰ লোকৰ মাজত সোণ আৰু ৰূপৰ সামগ্ৰীতকৈ কাঁহ আৰু পিতলৰ সামগ্ৰীৰ চাহিদা বেছি আছিল৷

## সৰঞ্জাম আৰু পদ্ধতি
কলহ, চৰিয়া, থালি, টৌ, শৰাই, চাকিগছা আদি বিভিন্ন আকাৰ আৰু প্ৰকাৰৰ সামগ্ৰী তৈয়াৰ কৰিবলৈ পিতল শিল্পীক বিভিন্ন সা-সৰঞ্জামৰ প্ৰয়োজন হয়৷ সেইবোৰ হ’ল; ভাটি, হাতুৰী, চাতুলী, কোমাৰি, ৰেক, আকোৱা, সৰাহ, চেপেনা, চেনা, টোপা, চিয়েৰি, ভোবোৰা আদি৷ প্ৰথমে ভাটীত প্ৰস্তুত কৰি লোৱা পিতল গৰম কৰি গৰমে গৰমে হাতুৰীৰে পিটি পিটি নিৰ্দিষ্ট গঢ়ত বাচন গঢ়া হয়৷ মৰীয়াসকল অসমলৈ অহাৰ আগতে পিতল গলাই সাঁচত ঢালি বাচন তৈয়াৰ কৰা হৈছিল৷

## তথ্য সূত্ৰ
শ্ৰেণী:ভাৰতৰ হস্তশিল্প
শ্ৰেণী:পুৰণি আৰু মধ্যযুগীয় অসম
বান্দৰ টুপী

**বান্দৰ টুপী**, **বালাক্লাভা** বা **স্কি মাস্ক** হৈছে মূৰত পিন্ধা এক প্ৰকাৰৰ পোছাক। এই টুপীটো সাধাৰণতে চকু আৰু মুখ অংশহে উন্মুক্ত কৰি ৰখাকৈ ডিজাইন কৰা হৈছে। ষ্টাইল আৰু ইয়াক পিন্ধাৰ ওপৰত নিৰ্ভৰ কৰি কেৱল চকু, মুখ আৰু নাক বা কেৱল মুখৰ সন্মুখভাগহে অসুৰক্ষিত হৈ থাকে। মূৰৰ শীৰ্ষ অংশ আৰু দুয়োখন কান সম্পূৰ্ণকৈ ঢাকি ৰখাৰ উপৰি, ইয়াক ডিঙিত কলাৰ হিচাপে তললৈ ভাঁজ কৰিব পাৰি। 
## ইতিহাস
১৯ শতিকাত একে ধৰণৰ মূৰত পিন্ধা পোছাক হিচাপে পোলেণ্ড আৰু প্ৰুছিয়ান সৈন্যই পিন্ধা উহলান কেপ আৰু ক্ৰীড়াপ্ৰেমীসকলে পিন্ধা টেম্পলাৰ কেপৰ তথ্য পোৱা যায়। ১৮৫৪ চনৰ ক্ৰিমিয়া যুদ্ধৰ সময়ত বালাক্লাভাৰ যুদ্ধত ইয়াৰ ব্যৱহাৰৰ পৰাই এই টুপীৰ নামটো আহিছে, ইয়াৰ দ্বাৰা ক্ৰিমিয়াৰ চেভাষ্টোপলৰ ওচৰৰ চহৰখনক বুজোৱা হৈছে। তাত থকা ব্ৰিটিছ সৈন্যই ঠাণ্ডাৰ পৰা হাতসাৰিবলৈ হাতেৰে গোঠা উমাল টুপী পিন্ধিছিল। তিক্ত ঠাণ্ডাৰ পৰা ৰক্ষা পাবলৈ হাতেৰে বনোৱা *বালাক্লাভা* ব্ৰিটিছ সৈন্যলৈ পঠিওৱা হৈছিল। ৰিচাৰ্ড ৰুটে তেওঁৰ *হিষ্ট্ৰী অৱ হেণ্ডনিটিং*-ত উল্লেখ কৰা অনুসৰি যুদ্ধৰ সময়ত "বালাক্লাভা হেলমেট" নামটো ব্যৱহাৰ কৰা হোৱা নাছিল যদিও বহু পিছত, ১৮৮১ চনত এই নামটো প্ৰকাশ পায়।

## ব্যৱহাৰ
শীতকালীন পৰিস্থিতিত উষ্ণতাৰ বাবে মটৰ চাইকেল বা স্নোমোবাইল হেলমেটৰ তলত পাতল বালাক্লাভা ব্যৱহাৰ কৰিব পাৰি। ক্ৰীড়াক্ষেত্ৰত বহুতো স্কিয়ৰ, স্নোবৰ্ডাৰ, চাইকেল আৰোহী আৰু দৌৰবিদে ঠাণ্ডা বতৰত উষ্ণতাৰ বাবে বালাক্লাভা পিন্ধে। ই বতাহ আৰু কম উষ্ণতাৰ পৰা মূৰ, মুখ আৰু ডিঙি ৰক্ষা কৰে আৰু হেলমেটৰ তলত সহজে সোমাবলৈ সক্ষম। এই স্প’ৰ্টছ বালাক্লাভাবোৰ সাধাৰণ বালাক্লাভাতকৈ কিছু বেলেগ, ই কেৱল চকুকেইটাৰ বাদে গোটেই মূৰটো ঢাকি ৰাখে। কিছুমানে কপালখন মুক্ত কৰি ৰাখে, কিন্তু মূৰৰ বেছিভাগ অংশ ঢাকি ৰাখে। ক্ৰীড়া বালাক্লাভাছৰ মূল উপাদানসমূহ হ'ল ই উষ্ণ, বতাহ প্ৰতিৰোধী আৰু আৰ্দ্ৰতা সমৰ্থক। 

### ৰেচিং
ৰেচিং ছুট আৰু এণ্টি-ফ্লেছ গিয়াৰ ফেডাৰেচন ইণ্টাৰনেশ্যনেল ডি ল অটোম’বাইলৰ অনুমোদিত ইভেণ্টত ৰেছ চালকসকলে ক্ৰেচ হেলমেটৰ তলত অগ্নিনিৰ্বাপক সামগ্ৰীৰে নিৰ্মিত বালাক্লাভা পিন্ধিব লাগে। আন্তঃৰাষ্ট্ৰীয় ক্ৰীড়া কেলেণ্ডাৰত প্ৰৱেশ কৰা ৰেচিং ইভেণ্ট, হিল-ক্লাইম্ব, ৰেলীৰ বিশেষ পৰ্যায় আৰু ক্ৰছ কাণ্টি ইভেণ্টৰ নিৰ্বাচিত অংশত সকলো চালক আৰু সহ-চালকেই অভাৰঅলৰ লগতে গ্ল’ভছ (সহ-চালকৰ বাবে ঐচ্ছিক), দীঘল আণ্ডাৰৱেৰ, এটা বালাক্লাভা, আৰু FIA 8856-2000 মানদণ্ডৰ সৈতে মিল থকা জোতা পিন্ধিব লাগে।

## ফেশ্বন
২০১৮ চনৰ নিউয়ৰ্ক ফেশ্বন সপ্তাহৰ কিছুমান সংগ্ৰহত গোঠা বান্দৰ টুপী প্ৰদৰ্শিত হৈছিল।

## তথ্যসূত্ৰ

শ্ৰেণী:বস্ত্ৰ
বালাচাহেবাঞ্চী শিৱসেনা

**বালাচাহেবাঞ্চী শিৱসেনা** () হৈছে ২০২২ চনত একনাথ শিণ্ডেৰ নেতৃত্বত গঠিত এক ৰক্ষণশীলতাবাদী ভাৰতীয় ৰাজনৈতিক দল। এই দলটো মুখ্য শিৱসেনা দলৰপৰা পৃথক হোৱাত নিৰ্বাচন আয়োগে দলটোক এটা নতুন প্ৰতীক প্ৰদান কৰিছিল। ২০২২ চনৰ মহাৰাষ্ট্ৰৰ ৰাজনৈতিক সংকটৰ ফলস্বৰূপে এই দলৰ গঠন কৰা হৈছে। বৰ্তমান ভাৰতীয় জনতা পাৰ্টিৰ সৈতে এই দলটোৱে মহাৰষ্ট্ৰত সন্মিলিত চৰকাৰ গঠন কৰিছে।

বালাচাহেব থাকৰেৰ পাৰ্টি হিন্দুত্ববাদ আৰু অতিৰাষ্ট্ৰীয়তাবাদ আৰু ছত্ৰপতি শিৱাজী মহাৰাজৰ মতাদৰ্শৰ ওপৰত প্ৰতিষ্ঠা হৈছে। ই মুছলমান তুষ্টিকৰণ আৰু ধৰ্মনিৰপেক্ষতাৰ বিৰোধিতা কৰে।

## নেতা

## তথ্যসূত্ৰ

শ্ৰেণী:ভাৰতৰ ৰাজনৈতিক দল
লুডু

**লুডু** () হৈছে দুজনৰ পৰা চাৰিজন খেলুৱৈৰ দ্বাৰা খেলিব পৰা এটা কৌশল যুক্ত ব'ৰ্ড গেম, য'ত খেলুৱৈসকলে এটা *ডাই* বা লুডু গুটিৰ ফলাফল অনুসৰি খেলৰ নিয়মমতে আৰম্ভণিৰ পৰা শেষলৈকে নিজৰ ভাগৰ চাৰিটা একেৰঙৰ গুটিৰ চলাচল কৰাই। অন্যান্য ক্ৰছ আৰু চাৰ্কল খেলৰ দৰে লুডু ভাৰতীয় খেল পাশাৰ পৰা উদ্ভৱ হৈছে। এই খেল আৰু ইয়াৰ ভিন্নতা বহু দেশত আৰু বিভিন্ন নামেৰে জনপ্ৰিয়। 

## ইতিহাস
### মহাভাৰত
খ্ৰীষ্টীয় ষষ্ঠ শতিকাত ভাৰতত পাশা খেলৰ সৃষ্টি হৈছিল। ভাৰতত এই খেলৰ বিৱৰ্তনৰ আদিম প্ৰমাণ অজন্তা-ইলোৰাৰ গুহাত বৰ্ডৰ চিত্ৰণত পোৱা যায়। মূল সংস্কৰণটো ভাৰতীয় মহাকাব্য মহাভাৰততো বৰ্ণনা কৰা হৈছে। সেইঅনুসৰি শকুনীয়ে পাণ্ডৱক পৰাস্ত কৰিবলৈ অভিশপ্ত পাশা ব্যৱহাৰ কৰে আৰু অৱশেষত সকলো হেৰুৱাই যুধিষ্ঠিৰে পত্নী দ্ৰৌপদীক বাজিত পেলাই তেওঁকো হেৰুৱাই। পাণ্ডৱসকলে যদিও তেওঁলোকৰ সকলো বস্তু ঘূৰাই পায়, কিন্তু দ্ৰৌপদীয়ে সমগ্ৰ কুৰু বংশক তিৰস্কাৰ কৰাৰ প্ৰতিজ্ঞা কৰে যদিও গান্ধাৰীৰ হস্তক্ষেপত ৰৈ যায়, আৰু দ্ৰৌপদীৰ ক্ৰোধক শান্ত কৰাৰ সুযোগ দেখি কুৰু ৰজা ধৃতৰাষ্ট্ৰই পাণ্ডৱসকলক তেওঁলোকৰ সকলোখিনি ঘূৰাই দিয়াৰ প্ৰতিশ্ৰুতি দিয়ে খেলখনত পৰাস্ত হয়। 

প্ৰাচীন কালত ইয়াক চৌপাৰ নামেৰেও জনা গৈছিল। চৌপাৰ সমসাময়িক সংস্কৰণটো ভাৰতৰ মোগল সম্ৰাটসকলে খেলিছিল বুলি জনা যায় আৰু আকবৰৰ দিনৰ এয়া এক উল্লেখযোগ্য উদাহৰণ।

পাশাক পিছলৈ হাতৰ পৰিবৰ্তে এটা চুঙা আকৰৰ কাপত এটা ঘনক আকাৰৰ ডাই বা গুটি ব্যৱহাৰলৈ সংশোধন কৰা হয় আৰু ১৮৯৬ চনত ইংলেণ্ডত "লুডু" নামেৰে নিৰ্দিষ্ট মোহৰ মৰা হয়। ৰয়েল নেভিয়ে লুডোক আকৌ ব'ৰ্ড গেম আকাৰছলৈ ৰূপান্তৰিত কৰে।

## তথ্যসূত্ৰ

## টোকা

শ্ৰেণী:খেল
তৃতীয় লিংগ

**তৃতীয় লিংগ** () হৈছে এনে এক ধাৰণা য’ত ব্যক্তিক নিজৰ দ্বাৰা বা সমাজৰ দ্বাৰা পুৰুষ বা নাৰী বুলি শ্ৰেণীভুক্ত কৰা নহয়। তিনিটা বা তাতকৈ অধিক লিংগক স্বীকৃতি দিয়া সমাজত ই এক সামাজিক শ্ৰেণী। তৃতীয় শব্দটোৰ অৰ্থ সাধাৰণতে "অন্য" বুলি বুজা যায় যদিও কিছুমান নৃতত্ত্ববিদ আৰু সমাজবিজ্ঞানীয়ে চতুৰ্থ আৰু পঞ্চম লিংগৰ বৰ্ণনা কৰিছে। 

ব্যক্তিগতভাৱে পুৰুষ, মহিলা বা আন হিচাপে চিনাক্ত কৰা বা সমাজে চিনাক্ত হোৱাৰ অৱস্থাটো সাধাৰণতে ব্যক্তিজনে বাস কৰা বিশেষ সংস্কৃতিত লিংগ পৰিচয় আৰু লিংগ ভূমিকাৰ দ্বাৰাও সংজ্ঞায়িত হয়। 

বেছিভাগ সংস্কৃতিতে লিংগ বাইনাৰী ব্যৱহাৰ কৰা হয়, য'ত দুটা লিংগ (ল'ৰা/পুৰুষ আৰু ছোৱালী/মহিলা) থাকে। তৃতীয় বা চতুৰ্থ লিংগ থকা সংস্কৃতিত এই লিংগবোৰে ভিন্ন কথাক প্ৰতিনিধিত্ব কৰিব পাৰে। স্থানীয় হাৱাই আৰু টাহিটিয়ানসকলৰ বাবে *মাহু* হৈছে পুৰুষ আৰু মহিলাৰ মাজৰ এটা মধ্যৱৰ্তী অৱস্থা বা "অনিৰ্দিষ্ট লিংগৰ ব্যক্তি।"  দক্ষিণ-পশ্চিম আমেৰিকাৰ কিছুমান পৰম্পৰাগত *ডাইনে নেটিভ আমেৰিকান* লোকে চাৰিটা লিংগৰ বৰ্ণালী স্বীকাৰ কৰে: নাৰী, পুৰুষসুলভ নাৰী, নাৰীসুলভ পুৰুষ আৰু পুৰুষ। "তৃতীয় লিংগ" শব্দটোৰ দ্বাৰা ভাৰতৰ হিজৰা সকলে আইনী পৰিচয় লাভ কৰিছে। পলিনেছিয়াৰ ফা'ফাফিন আৰু বলকান শপত গ্ৰহণ কৰা কুমাৰী সকলক বুজাবলৈও ব্যৱহাৰ কৰা হৈছে। তৃতীয় লিংগক স্বীকৃতি দিয়া সংস্কৃতিৰ অৰ্থ এইটো নহয় যে তেওঁলোকক সেই সংস্কৃতিৰ দ্বাৰা মূল্য দিয়া হৈছিল বা সেই সংস্কৃতিৰ নাৰীৰ সামাজিক গুৰুত্বক স্বীকাৰ কৰা নহৈছিল।

কেইবাটাও অ-পশ্চিমীয়া সংস্কৃতিত পোৱা যায় যদিও "তৃতীয়", "চতুৰ্থ", আৰু "কিছুমান" লিংগ ভূমিকাৰ ধাৰণাসমূহ এতিয়াও পশ্চিমীয়া সংস্কৃতি আৰু ধাৰণাগত চিন্তাধাৰাৰ মূলসুঁতিৰ বাবে কিছু নতুন। এই ধাৰণাটো আধুনিক এলজিবিটি বা কুইয়াৰ উপসংস্কৃতিত আঁকোৱালি লোৱাৰ সম্ভাৱনা বেছি। আনহাতে মূলসুঁতিৰ পশ্চিমীয়া পণ্ডিতসকল—বিশেষকৈ দক্ষিণ এছিয়াৰ হিজৰা বা আমেৰিকাৰ থলুৱা "লিংগ ভিন্নতা" আৰু দুটা আত্মাৰ লোকৰ বিষয়ে লিখিবলৈ চেষ্টা কৰা নৃতত্ত্ববিদসকল —প্ৰায়ে "তৃতীয় লিংগ" শব্দটো কেৱল আধুনিক এলজিবিটি সম্প্ৰদায়ৰ ভাষাত বুজিবলৈ চেষ্টা কৰিছে, আন পণ্ডিতসকলে—বিশেষকৈ খিলঞ্জীয়া পণ্ডিতসকলে—এই কথাত গুৰুত্ব আৰোপ কৰিছে যে মূলসুঁতিৰ পণ্ডিতসকলৰ সাংস্কৃতিক বুজাবুজি আৰু প্ৰসংগৰ অভাৱৰ ফলত এই পণ্ডিতসকলে তৃতীয় লিংগৰ লোকসকলৰ বিষয়ে ব্যাপকভাৱে ভুল বৰ্ণনা কৰিছে, লগতে প্ৰশ্ন কৰা সংস্কৃতিসমূহৰ ভুল উপস্থাপন, য'ত এই ধাৰণাটো প্ৰকৃততে এই সংস্কৃতিসমূহৰ ক্ষেত্ৰত প্ৰযোজ্য হয়নে নহয় আদিও অন্তৰ্ভুক্ত।
## তথ্যসূত্ৰ

শ্ৰেণী:এলজিবিটি
বিশেষ এৰাতি

**বিশেষ এৰাতি** () ১৯৭৯ চনত মুক্তি পোৱা এখন অসমীয়া ভৌতিক চলচ্চিত্ৰ। ভৌতিক শৈলীৰ এইখন প্ৰথম অসমীয়া চলচ্চিত্ৰ। ছবিখন পৰিচালনা কৰিছিল বহু কেইখন অসমীয়া চলচ্চিত্ৰত সংগীত পৰিচালক তথা বহু জনপ্ৰিয় গীতৰ স্ৰষ্টা উপেন কাকতি। সংগীত পৰিচালনাও উপেন কাকতিৰে। মূল চৰিত্ৰত অভিনয় কৰিছে বিজু ফুকনে। লক্ষ্মীনন্দন বৰাৰ একে নামৰ গল্পৰ আধাৰত ছবিৰ চিত্ৰনাট্য ৰচনা কৰা হৈছিল। ছবিৰ উপযোগীকৈ বৰাই কাহিনীটো নতুনকৈ সজাই দিছিল। 

উপেন কাকতিৰ উদ্যোগত বিশেষ এৰাতি ৰাইজৰ দান-বৰঙনিৰে নিৰ্মাণ কৰা হৈছিল। এই সংক্ৰান্তত লক্ষ্মীনন্দন বৰাই লিখিছে: 

## সংগীত
ছবিৰ সংগীত পৰিচালনা, গীত ৰচনা আৰু সুৰ উপেন কাকতিৰ। কণ্ঠদান কৰিছে ভূপেন হাজৰিকা, কুল বৰুৱা, অনিমা ভট্টাচাৰ্য আৰু ৰীণা শৰ্মাই।
 

## তথ্য উৎস

## বাহ্যিক সংযোগ
*গীতসংকলন-ডট-কমত 'বিশেষ এৰাতি'ৰ গীত

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৯ বৰ্ষৰ চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
ঈশ্বৰ মানৱ (ভাৰত)

**ঈশ্বৰ মানৱ**() হৈছে এক প্ৰকাৰৰ চমৎকাৰী গুৰুক বুজাবলৈ ভাৰতত স্ত্ৰী-পুৰুষ নিৰ্বিশেষে ব্যৱহাৰ কৰা এটা কথিত শব্দ। এই সকলক সাধাৰণতে তেওঁলোকৰ অনুগামী সকলে অৰ্ধদেৱতাৰ দৰে ব্যক্তিত্বলৈ উন্নীত কৰে। সাধাৰণতে এই ব্যক্তিত্বৰ উপস্থিতি উচ্চ পৰ্যায়ৰ, আৰু সমাজৰ বৃহৎ অংশৰ দৃষ্টি আৰু সমৰ্থন আকৰ্ষণ কৰিবলৈ সক্ষম। তেওঁলোকে কেতিয়াবা নিজকে অস্বাভাৱিক শক্তিৰ অধিকাৰী বুলি দাবী কৰে, যেনে যিকোনো ৰোগৰ পৰা সুস্থ কৰাৰ ক্ষমতা, ভৱিষ্যতৰ পৰিঘটনাসমূহ দেখাপোৱা বা প্ৰভাৱিত কৰাৰ ক্ষমতা আৰু মন পাঢ়িব পৰা ক্ষমতা।
## অৱলোকন
ঈশ্বৰ মানৱ সকলক বিশেষ ব্যক্তি হিচাপে তেওঁলোকৰ অনুসৰণকাৰী সকলে পূজা কৰে। কোনো-কোনো ঈশ্বৰ মানৱ ধৰ্মীয় প্ৰেক্ষাপটত সৃষ্ট। কিন্তু এইসকল কোনো ধৰ্মীয় ব্যৱস্থাৰে সংযুক্ত নহয়। শেহতীয়াকৈ এনে বহু ঈশ্বৰ মানৱে ভাৰতৰ বাহিৰতো তেওঁলোকৰ ভক্ত সৃষ্টি কৰিবলৈ সক্ষম হৈছে আৰু ইয়াৰদ্বাৰা তেওঁলোকে নিজৰ জনপ্ৰিয়তা তথা সম্পত্তি বাঢ়াব পাৰিছে।

সত্য সাই বাবা (১৯২৬–২০১১) হৈছে অগণন ভক্ত থকা এনে এগৰাকী ঈশ্বৰ মানৱ।
## তথ্যসূত্ৰ

শ্ৰেণী:সমাজতত্ত্ব
আগুৰণ

**আগুৰণ** () অসমৰ কিছুমান জনগোষ্ঠীৰ মহিলাই মূৰত লোৱা কাপোৰ৷ অতীজত অসমীয়া মহিলাৰ পৰিধেয় সাজ আছিল, কঁকালত মেখেলা পিন্ধা, বুকুত মেথনি মৰা, মূৰত এখন কাপোৰ লোৱা৷ এই কাপোৰখনকে আগুৰণ বোলা হৈছিল৷ সম্ভৱতঃ মেখেলা আৰু মেথনিয়ে ঢাকিব নোৱাৰা অংশ আগুৰি লয় বাবেই, এই কাপোৰখনক আগুৰণ বোলা হৈছিল৷ মঙলদৈৰ পৰা কামৰূপ, গোৱালপাৰা অঞ্চলৰ  মহিলাসকলে মেখেলাখন বুকুৰ পৰা ভৰিপতালৈ পিন্ধি মেখেলাই নঢকা বুকু আৰু মূৰ অংশ আগুৰণেৰে মেৰিয়াই লৈছিল৷ অসমীয়া মহিলাৰ সাজ “ৰিহা’’ আহোম যুগৰ পৰাহে জনপ্ৰিয় হয়৷ তাৰ আগতে সকলো শ্ৰেণীৰ মানুহৰ মাজতে মূৰত কাপোৰ বন্ধাৰ নিয়ম আছিল৷ অৱশ্যে জনজাতীয় মহিলাৰ মাজত মূৰত কাপোৰ লোৱা দেখা নগৈছিল৷ বৰ্তমান সময়ত পুৰণিচাম মহিলাৰ দুই একত বাদে, আগুৰণ কোনেও ব্যৱহাৰ কৰা দেখা নাযায়৷ আগুৰণ কপাহী সূতাৰে বোৱা৷ আগৰ দিনৰ মহিলাসকলে বুকুত মেথনি মাৰি ঘৰুৱা কামবন কৰি বাহিৰলৈ ওলাই যাবৰ পৰত আগুৰণখন মূৰত লৈ ওলাই গৈছিল৷ তেওঁলোকে আগুৰণৰ এটা মূৰ কঁকালত খুচি লৈ আনটো মূৰেৰে  মূৰ আৰু দেহৰ বাকী অংশ মেৰিয়াই লৈছিল৷ আজিকালি আগুৰণ উজনি অসমৰ ঠাইভেদে দিহা নামৰ নামতীয়ে নাম পৰিৱেশনৰ সময়ত লোৱা দেখা যায়৷ অৱশ্যে ই পুৰুষে গাত লোৱা কপাহী চেলেং এখনিহে যদিও ইয়াক আগুৰণ বুলিয়েই কোৱা হয়৷
## তথ্য সূত্ৰ

শ্ৰেণী:বস্ত্ৰ
শ্ৰেণী:মহিলাৰ বস্ত্ৰ
গ্ৰীণ টী

**গ্ৰীণ টী** বা **সেউজ চাহ** হৈছে এক প্ৰকাৰৰ চাহ। ইয়াক কেমেলিয়া চাইনেনচিছৰ (Camellia sinensis*)* অ'লং চাহ আৰু ৰঙা চাহ প্ৰস্তুত কৰিবলৈ ব্যৱহাৰ কৰা শুষ্ককৰণ আৰু অক্সাইড প্ৰক্ৰিয়া প্ৰয়োগ নকৰা পাত আৰু কোঁহৰ পৰা প্ৰস্তুত কৰা হয়। গ্ৰীণ টীৰ উৎপত্তি হৈছিল চীন দেশত, আৰু তেতিয়াৰে পৰা ইয়াৰ উৎপাদন পূব এছিয়াৰ আন দেশসমূহলৈ বিয়পি পৰিছে। 

গ্ৰীণ টীৰ বিভিন্ন প্ৰকাৰ আছে। এইসমূহ C. sinensis-ৰ প্ৰকাৰ, বৃদ্ধিৰ অৱস্থা, উদ্যান কৃষি পদ্ধতি, উৎপাদন প্ৰক্ৰিয়া, আৰু শস্য সংগ্ৰহ কৰাৰ সময়ৰ ওপৰত আধাৰিত। 

গ্ৰীণ টীৰ একমাত্ৰ দুটা প্ৰধান উপাদান হ'ল "কেটচিনছ" আৰু "থিয়েনিন," আৰু এই উপাদানসমূহে স্বাস্থ্যৰ ওপৰত পেলোৱা প্ৰভাৱে জাপান আৰু বিদেশত যথেষ্ট মনোযোগ আকৰ্ষণ কৰিছে।

## ইতিহাস
চাহ খোৱাৰ উৎপত্তি হৈছিল চীনদেশৰ কিংবদন্তি সম্ৰাট শ্বেন্নঙৰ ৰাজত্বকালত।

৬১৮-৯০৭ খ্ৰীষ্টাব্দত (টাং ৰাজবংশ) লু য়ুৰ দ্বাৰা ৰচিত 'দ্য ক্লাছিক অৱ টী' নামৰ গ্ৰন্থখন গ্ৰীণ টীৰ ইতিহাসত গুৰুত্বপূৰ্ণ বুলি গণ্য কৰা হয়। 

### কৰ্কট ৰোগ
ইয়াৰ এণ্টিঅক্সিডেণ্ট আৰু এণ্টি-ইনফ্লেমেটৰি গুণাগুণৰ ওপৰত ভিত্তি কৰি গ্ৰীণ টীয়ে "কোষৰ ক্ষতি" প্ৰতিৰোধ কৰি কৰ্কট ৰোগৰ বিকাশ আৰু বৃদ্ধি প্ৰতিৰোধ কৰিব পাৰে বুলি কোৱা হৈছে।

### ওজন হ্ৰাস
এই বিষয়ে কোনো উপযুক্ত প্ৰমাণ নাই যে গ্ৰীণ টীয়ে ওজন হ্ৰাস বা ওজন ধৰি ৰখাত সহায় কৰে।

## উৎপাদন
২০১৩ চনত, সমগ্ৰ বিশ্বৰ গ্ৰীণ টীৰ উৎপাদন আছিল প্ৰায় ১.৭ নিযুত টন। ২০২৩ চনৰ ভিতৰত ইয়াৰ পৰিমাণ দুগুণ হ'ব বুলি আশা কৰা হৈছিল। ২০১৫ চনলৈকে চীনে বিশ্বৰ ৮০% গ্ৰীণ টীৰ যোগান ধৰিছিল। ইয়াৰ ফলত গ্ৰীণ টীৰ ৰপ্তানি বছৰি ৯% বৃদ্ধি পায়। ২০১৫ চনত চীনৰ পৰা ৩২৫,০০০ টন সেউজ চাহ ৰপ্তানি কৰা হৈছিল। ২০১৫ চনত আমেৰিকা যুক্তৰাষ্ট্ৰ চীনৰ গ্ৰীণ টীৰ (৬,৮০০ টন) সৰ্ববৃহৎ আমদানিকাৰী আছিল আৰু ই ২০১৪ চনৰ তুলনাত ১০ শতাংশ বৃদ্ধি পাইছিল। ব্ৰিটেইনে ১,৯০০ টন আমদানি কৰিছিল যি আছিল ২০১৪ চনৰ তুলনাত ১৫ শতাংশ অধিক।
## তথ্য সংগ্ৰহ

শ্ৰেণী:পানীয়
শ্ৰেণী:চাহ
চীনা ভূত বিবাহ

চীনা পৰম্পৰাত **ভূত বিবাহ** (; 'আত্মাৰ বিবাহ') হৈছে এনে এক বিবাহ য'ত এজন বা দুয়োপক্ষৰ মৃত্যুৰ পিছত এই বিবাহ সম্পন্ন হয়। অন্যান্য ধৰণৰ ভূত বিবাহ বিশ্বজুৰি প্ৰচলিত, বিশেষকৈ ১৯৫৯ চনৰ পৰা ফ্ৰান্সত এই বিবাহৰ প্ৰচলন আছিল। চীনা ভূত বিবাহৰ উৎপত্তিৰ বিষয়ে বহুলাংশে অজ্ঞাত যদিও আজিও ইয়াৰ প্ৰচলনৰ বাতৰি পোৱা যায়।

## অৱলোকন
### কাৰণ
পৰম্পৰাগত চীনা সংস্কৃতিত অবিবাহিত কন্যাৰ পিতৃ-মাতৃ হোৱাটো লজ্জাজনক বুলি ভবা হৈছিল আৰু অবিবাহিত ছোৱালীক প্ৰায়ে সমাজৰ পৰা আঁতৰাই ৰখা হৈছিল। পুৰুষৰ বাবে প্ৰায়ে বংশৰ স্বাৰ্থত ভূত বিবাহ কৰা হৈছিল। ইয়াৰোপৰি পুৰুষৰ ক্ষেত্ৰত ভূত বিবাহে পৰিয়ালৰ বংশক আগবাঢ়ি যোৱাত সহায় কৰিছিল। মৃত পুৰুষৰ পত্নীয়ে এনে এটা সন্তানক তুলি ল'ব পাৰে যিয়ে মানুহজনৰ পৰিয়ালৰ বংশক আগুৱাই নিব পাৰে। মৃত পুৰুষৰ বাবে ভূতৰ বিবাহ সম্পন্ন কৰাৰ আন কাৰণ হ'ল বিয়া হ'ব বিচৰা পুৰুষৰ সপোনৰ পৰা আত্মাক মুক্তি দিয়া। চীনা পৰম্পৰাত এইটোও কোৱা হৈছে যে ভায়েকে ককায়েকৰ আগতে বিয়া নকৰে, গতিকে কেতিয়াবা এই পৰম্পৰাৰ লগত খাপ খুৱাই থাকিবলৈ বিবাহ পূৰ্বেই মৃত্যুহোৱা ককায়েকৰ ভূত বিবাহ সম্পন্ন কৰা হ'য়।

### প্ৰদৰ্শন
এই ভূত বিবাহবোৰ বিয়া আৰু অন্ত্যেষ্টিক্ৰিয়া দুয়োটাৰ দৰেই আছিল। অংশগ্ৰহণকাৰীসকলৰ পৰিয়ালে বিভিন্ন উপহাৰ বিনিময় কৰে। এই উপহাৰ সমূহত মূলতঃ কেক, পোচাক, আৰু ধনৰ ব্যৱহাৰ হৈছিল।

মৃত ব্যক্তি(সকল)ক প্ৰতিনিধিত্ব কৰিবলৈ বাঁহেৰে নিৰ্মিত প্ৰতিমূৰ্তি ব্যৱহাৰ কৰা হয়। এনে প্ৰতিমূৰ্তি সমূহক বিয়াত পিন্ধিব পৰা ধৰণৰ কাপোৰ পিন্ধোৱা হয় আৰু সাধাৰণতে পিছত এইসমূহ জ্বলাই দিয়া হয়। বিবাহৰ বেছিভাগ অনুষ্ঠানেই প্ৰকৃততে নিয়মীয়া চীনা বিবাহৰ পৰম্পৰাৰে পালন কৰা হয়।

## স্ত্ৰী মৃতদেহ চুৰি
এই প্ৰথাৰ ফলত মহিলাৰ মৃতদেহ চুৰি হোৱাৰ বাতৰি পোৱা যায়। ২০১৭–১৯ চনত শ্বানডং, শ্বানছি আৰু ছানছি প্ৰদেশত মহিলা মৃতদেহৰ ক’লা বজাৰৰ প্ৰচলন হৈছিল বুলি খবৰ ওলাইছিল। এনে বিবাহৰ উদ্দেশ্যে কেইবা লাখ আৰএমবিৰ(চীনা মূদ্ৰা) বিনিময়ত এই মহিলা মৃতদেহ বিক্ৰী কৰা হৈছিল। আনকি বিবাহিত, বৃদ্ধ মহিলাৰ মৃতদেহো এনে অবৈধ ব্যৱসায়ৰ লক্ষ্য হৈ পৰিছিল। ২০১৯ চনত হেনান প্ৰদেশৰ কিছুমান কবৰস্থানে এনে চুৰি ৰোধ কৰিবলৈ চিচিটিভি কেমেৰা আৰু কংক্ৰিটৰ কফিনৰ আশ্ৰয় লয়।
## তথ্যসূত্ৰ

শ্ৰেণী:সমাজতত্ত্ব
লুইছ ব্ৰেইল

**লুইছ ব্ৰেইল** (; ;  জন্ম:	৪ জানুৱাৰী, ১৮০৯ - মৃত্যু: 	৬ জানুৱাৰী, ১৮৫২ ) এগৰাকী ফৰাচী উদ্ভাৱক আৰু শিক্ষাবিদ আছিল। তেওঁৰ জন্ম হৈছিল ফ্ৰান্সৰ ক'পভ্ৰেত। তিনি বছৰ বয়সত তেওঁ দৃষ্টিশক্তি হেৰুৱাই পেলাইছিল। পৰৱৰ্তী সময়ত তেওঁ অন্য অন্ধ লোকক পঢ়ুৱাবলৈ আৰম্ভ কৰিছিল। ইয়াৰ পিছত এবছৰৰ ভিতৰতে তেওঁ অন্ধ আৰু দৃষ্টিহীন লোকৰ সহায় আৰু কল্যাণৰ বাবে ব্ৰেইল ব্যৱস্থাৰ বিকাশত এক বৈপ্লৱিক পৰিৱৰ্তন আনিছিল। এই পদ্ধতিৰ সহায়ত আঙুলিৰে এটাৰ পৰা ছয়টা বিন্দুত স্পৰ্শৰ জৰিয়তে বিশ্বৰ লাখ লাখ অন্ধ লোকে শিক্ষণ প্ৰক্ৰিয়াত অংশগ্ৰহণ কৰি লিখিব আৰু পঢ়িবলৈ সক্ষম হৈছিল। বৰ্তমান এই পদ্ধতি সমগ্ৰ বিশ্বতে স্বীকৃতি লাভ কৰিছে আৰু প্ৰায় সকলো ভাষাতে উপলব্ধ হৈছে।

## প্ৰাৰম্ভিক জীৱন
পেৰিছৰ পৰা প্ৰায় ২০ মাইল দূৰত অৱস্থিত কুপভ্ৰে নামৰ এখন সৰু চহৰত ১৮০৯ চনৰ ৪ জানুৱাৰীত লুইছ ব্ৰেইলৰ জন্ম হৈছিল। তেওঁৰ পিতৃ এজন চামৰাৰ ব্যৱসায়ীৰ আছিল। চাৰিটা সন্তানৰ ভিতৰত তেওঁ আছিল একেবাৰে সৰু। তিনি বছৰ বয়সতে তেওঁৰ চকুত আঘাত প্ৰাপ্ত হৈ দৃষ্টি শক্তি হেৰুৱাই পেলাইছিল। সেই সময়ত প্ৰতিজৈৱিকৰ অভাৱত আঘাত পোৱা চকুটো সংক্ৰমিত হৈ পৰিছিল আৰু ই আনটো চকুতো প্ৰভাৱ পেলাইছিল। ফলত তেওঁ চিৰদিনৰ বাবে অন্ধ হৈ পৰিছিল।

## শিক্ষা
দহ বছৰ বয়সত লুইছ ব্ৰেইলক *ৰয়েল একাডেমী ফৰ দ্য ব্লাইণ্ড য়ুথ*ত নামভৰ্তি কৰাই দিয়া হৈছিল। শিক্ষা জীৱনত ব্ৰেইল এজন মেধাৱী ছাত্ৰ হিচাপে পৰিগণিত হৈছিল। বিজ্ঞান আৰু সংগীতত তেওঁ বিশেষ দক্ষতা প্ৰদৰ্শন কৰিছিল। পিছলৈ তেওঁ গীৰ্জাত অৰ্গেনিষ্ট হিচাপে যোগদান কৰিছিল আৰু *যুৱ অন্ধ প্ৰতিষ্ঠান*ত শিক্ষকতাও কৰিছিল।

## মৃত্যু
ব্ৰেইলে শৈশৱৰ পৰা প্ৰাপ্তবয়স্কলৈকে দীৰ্ঘদিনীয়া শাৰীৰিক অসুস্থতাত জীৱন পাৰ কৰিছিল। চল্লিশ বছৰ বয়সত তেওঁৰ যক্ষ্মা ৰোগ ধৰা পৰিছিল আৰু তাৰ পিছতেই তেওঁ কৰ্মৰ পৰা অৱসৰ গ্ৰহণ কৰিছিল। লাহে লাহে তেওঁৰ স্বাস্থ্যৰ অৱনতি হোৱা বাবে তেওঁক কুপ’ভ্ৰেত থকা পৰিয়ালৰ বাসগৃহলৈ লৈ অনা হৈছিল। অৱশেষত ১৮৫৩ চনৰ ৬ জানুৱাৰীত পেৰিছত লুইছ ব্ৰেইলৰ মৃত্যু হয়।

## সন্মান
ফ্ৰান্সৰ ক'পভ্ৰে অঞ্চলত থকা লুইছ ব্ৰেইলৰ শৈশৱৰ ঘৰটো লুইছ ব্ৰেইল সংগ্ৰহালয় হিচাপে গঢ়ি তোলা হৈছে আৰু ইয়াক ঐতিহাসিক অট্টালিকাৰ তালিকাত অন্তৰ্ভুক্ত কৰা হৈছে। চহৰখনত তেওঁৰ এটা বৃহৎ প্ৰতিমূৰ্তি স্থাপন কৰা হৈছে। এই স্মৃতিসৌধটোক ব্ৰেইল চৌহদ বুলি জনা যায়। ১৯৫২ চনত তেওঁৰ মৃত্যুৰ শতবাৰ্ষিকীত তেওঁৰ মৃতদেহৰ অৱশেষ পেৰিছৰ পান্থেয়নলৈ স্থানান্তৰ কৰা হয়। সন্মানৰ চিন স্বৰূপে তেওঁৰ প্ৰতীক হিচাপে ব্ৰেইলৰ এটা বাহু কুপ’ভ্ৰেৰ তেওঁৰ গৃহৰ সন্মুখত সমাধিস্থ কৰা হৈছে। সমগ্ৰ বিশ্বতে তেওঁৰ স্মৃতিত পোষ্টকাৰ্ড প্ৰচলন কৰা হয়, আৰু ১৯৯২ চনত তেওঁৰ নামত এটা এষ্টৰইড “৯৯৬৯ ব্ৰেইল” নামকৰণ কৰা হয়।  *[[এনচাইক্লপেডিয়া ব্ৰিটেনিকা|এনচাইক্লপেডিয়া ব্ৰিটেনিকাই]]* তেওঁক "সৰ্বকালৰ ১০০জন সবাটোতকৈ প্ৰেৰণাদায়ক উদ্ভাৱক"ৰ তালিকাত নামভূক্ত কৰে।

লুইছ ব্ৰেইলৰ ১৯৭তম জন্মবাৰ্ষিকী উপলক্ষে ২০০৬ চনত গুগলে তেওঁলোকৰ মুখ্য পৃষ্ঠাত ব্ৰেইল পদ্ধতিত “গুগল” বুলি লিখা এটা গুগল ডুগল প্ৰদৰ্শন কৰে।

২০০৯ চনত সমগ্ৰ বিশ্বতে বিভিন্ন প্ৰদৰ্শনী আৰু আলোচনা চক্ৰৰ আয়োজন কৰি তেওঁৰ দ্বিশততম জন্মবাৰ্ষিকী উদযাপন কৰা হয়। বেলজিয়াম আৰু ইটালীত তেওঁৰ স্মৃতিত দুই ইউৰোৰ মুদ্ৰা, ভাৰতত দুটকা আৰু এশটকাৰ মুদ্ৰা আৰু আমেৰিকাত এক ডলাৰ মূল্যৰ মুদ্ৰা প্ৰচলন কৰা হয়।

তেওঁৰ জন্মদিন ৪ জানুৱাৰী তাৰিখটো সমগ্ৰ বিশ্বতে বিশ্ব ব্ৰেইল দিৱস হিচাপে পালন কৰা হয়।

## তথ্য সংগ্ৰহ

শ্ৰেণী:উদ্ভাৱক
শ্ৰেণী:ফ্ৰান্সৰ ব্যক্তি
বিশ্ব ব্ৰেইল দিৱস

**বিশ্ব ব্ৰেইল দিৱস** () হৈছে প্ৰতি বছৰে ৪ জানুৱাৰীত পালন কৰা এটা আন্তঃৰাষ্ট্ৰীয় দিৱস। অন্ধ আৰু দৃষ্টিহীন লোকৰ মানৱ অধিকাৰ সম্পূৰ্ণৰূপে উপলব্ধি কৰাৰ ক্ষেত্ৰত যোগাযোগৰ মাধ্যম হিচাপে ব্ৰেইলৰ গুৰুত্বৰ প্ৰতি সজাগতা সৃষ্টিৰ উদ্দেশ্যেৰে এই দিৱস উদযাপন কৰা হয়। ২০১৮ চনৰ নৱেম্বৰ মাহত ৰাষ্ট্ৰসংঘৰ সাধাৰণ পৰিষদে কৰা এক ঘোষণাৰ জৰিয়তে ব্ৰেইল পদ্ধতিৰ সৃষ্টিকৰ্তা লুইছ ব্ৰেইলৰ জন্মদিনটো এই দিৱস অনুষ্ঠিত কৰাৰ বাবে বাছি লৈছিল। ২০১৯ চনৰ ৪ জানুৱাৰীত প্ৰথম **বিশ্ব ব্ৰেইল দিৱস** উদযাপন কৰা হৈছিল।

## তথ্য সংগ্ৰহ

শ্ৰেণী:দিৱসসমূহ